
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1539 


19 Νοεμβρίου 2001 


ΑΠΟΦΑΣΕΙ Σ 

Αριθ. 08/Δ.Τ.Α./21087 

Ψήφιση του Οργανισμού Εσωτερικής Υπηρεσίας Δήμου 
Λαυρεωτικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με το άρθρο 26 παρ. 1 του Ν. 1832/89. 

2. Τις διατάξεις του Ν. 2190/94 καθώς και των Π.Δ. 
37α/87 και 22/90. 

3. Τις διατάξεις των άρθρων 8 και12του Ν. 2307/95 κα¬ 
θώς και του Ν. 2683/99. 

4. Τις διατάξεις του Ν. 2503/97 άρθρο 9 παρ. 1 και άρ¬ 
θρο 18 παρ. 12. 

5. Την υπ’ αριθμ. 99/2001 απόφαση του Δημοτικού Συμ¬ 
βουλίου Δήμου Λαυρεωτικής. 

6. Τη σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατ. Αττικής που διατυπώθηκε 
στο 23/2001 πρακτικό του. 

7. Τα στοιχεία του οικείου φακέλου. 

8. Τις ρυθμίσεις του άρθρου 29Ατου Ν. 1558/85 που προ¬ 
στέθηκε με το άρθρο 27 του Ν. 2081/92, αποφασίζουμε: 

Εγκρίνουμε την υπ’αριθμ. 99/2001 απόφαση του Δημο¬ 
τικού Συμβουλίου Δήμου Λαυρεωτικής που αφορά τη ψή¬ 
φιση του ΟΕΥτου Δήμου που έχει εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΑΡΘΡΟ Ιο 

Τις υπηρεσίες του δήμου τις συγκροτούν: 

1. Η Διεύθυνση Διοικητικών Υπηρεσιών 

2. Η Διεύθυνση Οικονομικών Υπηρεσιών 

3. Η Διεύθυνση Τεχνικών Υπηρεσιών 

4. Αυτοτελείς Υπηρεσίες 

ΑΡΘΡΟ 2ο 

Οι υπηρεσίες διαρθρώνονται ως ακολούθως: 
ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

1. Διευθυντής 

2. Τμήμα Διοίκησης 

• Γραφείο Δημοτικού Συμβουλίου 

• Γ ραφείο Δημαρχιακής Επιτροπής 

• Γ ραφείο Δημοτικών Επιτροπών 

• Γραφείο Παιδείας, Νομικών Προσώπων και Δημοτι¬ 
κών Επιχειρήσεων 


• Γ ραφείο Προσωπικού και Μισθοδοσίας 

• Γ ραφείο Πρωτοκόλλου - Διεκπεραίωσης, Αρχείου 

• Γ ραφείο Κλητήρων 

3. Τμήμα Πληροφορικής και Μηχανοργάνωσης 

• Γ ραφείο Εφαρμογών και Συντήρησης Αρχείων 

• Γ ραφείο Προγραμματισμού 

• Γ ραφείο Επεξεργασίας Δεδομένων 

4. Τμήμα Δημοτικής Κατάστασης 

• Γ ραφείο Δημοτολογίου, Στατιστικής και Εκλογών 

• Γ ραφείο Ληξιαρχείου, Πολιτικών Γ άμων 

• Γ ραφείο Μητρώου Αρρένων και Στρατολογίας 
ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

1. Διευθυντής 

2. Τμήμα Οικονομικής Διαχείρισης 

• Γραφείο Οικονομικού Προγραμματισμού 

• Γ ραφείο βεβαίωσης τελών, φόρων, κλπ παρακολού¬ 
θησης είσπραξης 

• Γ ραφείο εκτέλεσης Προμηθειών και Εργασιών 

• Γ ραφείο Διαχείρισης υλικού, Δημοτικού Νεκροταφείου 

• Γ ραφείο Εκκαθάρισης και Εντολών Δαπανών 

3. Τμήμα Ταμειακής Υπηρεσίας 

• Γ ραφείο Εισπράξεων (εσόδων) 

• Γ ραφείο Πληρωμών (εξόδων) 

• Γ ραφείο Διοικητικής Εκτέλεσης 

• Γ ραφείο Προϋπολογισμού - Απολογισμού 
ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

1. Διευθυντής 

2. Τμήμα Έργων 

• Γ ραφείο Μελετών Έργων και Προμηθειών 

• Γ ραφείο Κατασκευής και Επίβλεψης Έργων 

• Γ ραφείο Οδοποιίας και Συντήρησης Έργων 

• Γ ραφείο Μηχ/κου - Ηλεκτρολογικό 

• Γραφείο Τεχνικών συνεργείων 

3. Τμήμα Γ ραφείου Πολεοδομίας 

• Γ ραφείο Έκδοσης πολεοδομικών Αδειών 

• Γραφείο Τοπογραφικών Εφαρμογών και Απαλλο¬ 
τριώσεων 

• Γ ραφείο Αυθαιρέτων -Επικίνδυνων Οικοδομών 

• Γ ραφείο Σχεδίου Πόλεως και Κτηματολογίου 

4. Τμήμα Προστασίας Περιβάλλοντος 

• Γ ραφείο Καθαριότητας 

• Γ ραφείο Προστασίας Κήπων και Δενδροστοιχιών 

• Γ ραφείο Προγραμματισμού Κίνησης και Συντήρησης 
Οχημάτων 

• Γραφείο Ύδρευσης, Αποχέτευσης, Φωτισμού 

• Γ ραφείο Επέκτασης και Συντήρησης Πρασίνου 

ΑΥΤΟΤΕΛΕΙΣ ΥΠΗΡΕΣΙΕΣ 

• Γ ραφείο Δημάρχου 

• Γ ραφείο Επικοινωνίας και Εξυπηρέτησης Πολιτών 

• Γ ραφείο Εθιμοτυπίας, Δημοσίων Σχέσεων και Δημο¬ 
τικής Μέριμνας 

• Γ ραφείο Νομικού Συμβούλου 

• Γ ραφείο Ειδικών Συμβούλων, Επιστημονικών Συνερ¬ 
γατών και Ειδικών Συνεργατών 

• Γραφείο Δημοτικής Αστυνομίας 

• Γ ραφείο χορήγησης αδειών, λειτουργίας καταστημά¬ 
των και υγειονομικού ελέγχου 

Διευκρινίζεται ότι τα γραφεία που αναφέρονται στην ως 
άνω διάρθρωση δεν είναι αυτοτελή αλλά λειτουργικά 
γραφεία των οργανικών μονάδων του Δήμου. 

ΑΡΘΡΟ 3ο 


Η οργανική σύνθεση και κατάταξη των θέσεων του προ¬ 
σωπικού ορίζεται ως εξής: 

Α.ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΟΝΙΜΟΥ ΥΠΑΛΛΗ¬ 
ΛΟΥ 

ΚΛΑΔΟΣ ΘΕΣΗ ΒΑΘΜΟΣ 

ΠΕΙ ΔΙΟΙΚΗΤΙΚΩΝ 7 Δ-Α 

ΠΕΙ ΟΙΚΟΝΟΜΟΛΟΓΩΝ 2 Δ-Α 

ΠΕ2 ΕΦΟΡΩΝ ΠΙΝΑΚΟΘΗΚΩΝ 1 Δ-Α 

ΠΕ3 ΠΟΛΙΤΙΚΩΝ ΜΗΧΑΝΙΚΩΝ 2 Δ-Α 

ΠΕ3 ΓΕΩΛΟΓΩΝ 1 Δ-Α 

ΠΕ4 ΑΡΧΙΤΕΚΤΟΝΩΝ 1 Δ-Α 

ΠΕ6 ΤΟΠΟΓΡΑΦΩΝ 1 Δ-Α 

ΠΕ5ΜΗΧΑΝ. ΗΛΕΚΤΡΟΛΟΓΩΝ 1 Δ-Α 

ΠΕ7 ΧΗΜΙΚΩΝ ΜΗΧΑΝΙΚΩΝ 1 Δ-Α 

ΠΕ11 ΠΛΗΡΟΦΟΡΙΚΗ 1 Δ-Α 

ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 1 Δ-Α 

ΤΕ3 ΠΟΛΙΤΙΚΩΝ ΜΗΧΑΝΙΚΩΝ 2 Δ-Α 

ΤΕ4 ΗΛΕΚΤΡΟΛΟΓΩΝ ΜΗΧΑΝΙΚΩΝ 1 Δ-Α 

ΤΕ13 ΓΕΩΠΟΝΩΝ 1 Δ-Α 

ΤΕ17 ΔΙΟΙΚΗΤΙΚΩΝ-ΛΟΓΙΣΤΩΝ 3 Δ-Α 

ΤΕ22 ΔΙΟΙΚΗΤΙΚΩΝ ΜΟΝΑΔΩΝ ΤΑ 2 Δ-Α 

ΤΕ11 ΕΠΟΠΤΩΝ ΔΗΜΟΣ. ΔΙΟΙΚΗΣΗΣ 1 Δ-Α 

ΔΕΙ ΔΙΟΙΚΗΤΙΚΩΝ 14 Δ-Α 

ΔΕ2 ΕΠΟΠΤΩΝ ΚΑΘΑΡΙΟΤΗΤΑΣ 1 Δ-Α 

ΔΕ5 ΔΟΜΙΚΩΝ ΕΡΓΩΝ 2 Δ-Α 

ΔΕ6 ΣΧΕΔΙΑΣΤΩΝ 1 Δ-Α 

ΔΕ15 ΕΙΣΠΡΑΚΤΟΡΩΝ 2 Δ-Α 

ΔΕ23 ΕΙΔΙΚΩΝ ΥΠΗΡΕΣΙΩΝ 2 Δ-Α 

ΔΕ24 ΗΛΕΚΤΡΟΛΟΓΩΝ 4 Δ-Α 

ΔΕ26 ΜΗΧΑΝΙΚΩΝ ΑΥΤΟΚΙΝΗΤΩΝ 1 Δ-Α 

ΔΕ28 ΧΕΙΡΙΣΤΩΝ ΜΕ 2 Δ-Α 

ΔΕ29 ΜΗΧΑΝΟΛΟΓΩΝ ΑΥΤΟΚΙΝΗΤΩΝ 9 Δ-Α 

ΔΕ30 ΤΕΧΝΗΤΩΝ 15 Δ-Α 

ΕΚΤΩΝ ΟΠΟΙΩΝ 

ΥΔΡΑΥΛΙΚΟΙ 3 

ΞΥΛΟΥΡΓΟΣ 1 

ΟΙΚΟΔΟΜΟΙ 9 

ΗΛΕΚΤΡΟΤΕΧΝΙΤΕΣ 2 

ΔΕ37 ΔΕΝΔΡΟΚΗΠΟΥΡΩΝ 3 Δ-Α 

ΔΕ38 ΧΕΙΡΙΣΤΩΝ Η/Υ 2 Δ-Α 

ΥΕ1 ΚΛΗΤΗΡΩΝ -ΘΥΡΩΡΩΝ 1 Ε-Β 

ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 45 Ε-Β 

ΕΚΤΩΝ ΟΠΟΙΩΝ 


ΑΠΟΧΕΤΕΥΣΗΣ 6 

ΚΑΘΑΡΙΟΤΗΤΑΣ ΓΡΑΦΕΙΩΝ 2 

ΥΔΡΕΥΣΗΣ 3 

ΓΕΝ. ΚΑΘΗΚΟΝΤΩΝ 14 


Β. ΠΡΟΣΩΡΙΝΕΣ ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ 
Δύο (2) θέσεις κλάδου ΔΕΙ Διοικητικού 
Τέσσερις (4 θέσεις) κλάδου ΔΕ29 Οδηγών 
Τρεις (3) θέσεις κλάδου ΔΕ30 Τεχνητών 
Οκτώ (8) θέσεις κλάδου ΥΕ16 έκτων οποίων: 

Επτά (7) Εργάτες Καθαριότητας 
Μία (1) Καθαρίστρια Γ ραφείων 
Γ. ΠΡΟΣΩΡΙΝΕΣ ΠΡΣ ΑΟΡΙΣΤΟΥ 
Μία (1) θέση οδηγών. 

Έξι (6) θέσεις εργατών καθαριότητας έκτων οποίων: 
Μία (1) εργάτη νεκροταφείου. 

Οι θέσεις Β και Γ καταργούνται μετά την κατά οποιοδή- 
ποτε Τρόπο αποχώρηση απάτην υπηρεσία αυτών που σή¬ 
μερα τις κατέχουν. 

Δ. ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ (Ν. 2190/94, άρθρο 21) 

ΕΡΓΑΤΕΣ ΚΑΘΑΡΙΟΤΗΤΑΣ άτομα 40 

ΑΡΘΡΟ 4ο 

ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

(α) εισαγωγικός βαθμός των υπαλλήλων των κλάδων 
Πανεπιστημιακής Εκπαίδευσης (ΠΕ), Τεχνολογικής Εκ¬ 
παίδευσης (ΤΕ), και Δευτεροβάθμιας εκπαίδευσης (ΔΕ) 
ορίζεται ο βαθμός Δ' και καταληκτικός βαθμός αυτών ο 
βαθμός Α’. 

(β) εισαγωγικός βαθμός των υπαλλήλων των κλάδων 
Υποχρεωτικής Εκπαίδευσης (ΥΕ) ορίζεται ο βαθμός Ε’ και 
καταληκτικός βαθμός αυτών ο βαθμός Β’. 

ΑΡΘΡΟ 5ο 

ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 

Δύο (2) θέσεις ειδικού Συμβούλου - Επιστημονικού Συ¬ 
νεργάτη και ειδικού Συνεργάτη (άρθρο 241 και 242 του Ν. 
1188/81, άρθρο 67 του Ν. 1416/84 και η παρ. 10 του άρ¬ 
θρου 57 του Ν. 2218/94). 

Μία (1) θέση Δικηγόρου. 

ΑΡΘΡΟ 6ο 

1. Τα προσόντα διορισμού που απαιτούνται κατά κατη¬ 
γορία, κλάδο και ειδικότερα καθορίζονται σύμφωνα με το 
Π.Δ. 37α/87 και 22/90 «περί καθορισμού προσόντων διο¬ 
ρισμού (προσοντολόγιο - κλαδολόγιο)». 

2. Για την πλήρωση των θέσεων των ειδικών συνεργα¬ 
τών, ειδικών συμβούλων και επιστημονικών συνεργατών 
έχουν ισχύ οι διατάξεις των άρθρων 241 και 242 του Ν. 
1188/81, του άρθρου 67 του Ν. 1416/84 και η παρ.10 του 
άρθρου 57 του Ν. 2218/1994. 

ΑΡΘΡΟ 7ο 

1. Τατου διορισμού των καθηκόντων, των περιορισμών, 
του χρόνου εργασίας, της αστικής ευθύνης, των δικαιω¬ 
μάτων, των αδειών, των μεταβολών της υπηρεσιακής κα¬ 
τάστασης, των ηθικών αμοιβών, των πειθαρχικών αδικη¬ 
μάτων, των ποινών, της λύσης της υπαλληλικής σχέσης, 
της ιατροφαρμακευτικής και νοσοκομειακής περίθαλ¬ 
ψης, και των εξόδων κηδείας καθενός των από τον παρό¬ 
ντα Οργανισμό προβλεπόμενωντακτικών - μονίμων υπαλ¬ 
λήλων διέπονται από τις διατάξεις του Ν. 1188/81 «περί 
καταστάσεως προσωπικού ΟΤΑ». 


ΚΑΘΑΡΙΟΤΗΤΑΣ 

2. Γιατην υπηρεσιακή κατάσταση του προσωπικού που 
υπηρετεί στο Δήμο με σύμβαση Εργασίας Ιδιωτικού Δι¬ 
καίου αορίστου χρόνου (προσόντα, κατάταξη, μετάταξη, 
παραμονή στην υπηρεσία κ.λ.π.) θα έχουν εφαρμογή οι 
διατάξεις του Ν. 1188/81 και του Π.Δ. 410/1988, όπως 
ισχύουν σήμερα. 

ΑΡΘΡΟ 8ο 

1. Η τοποθέτηση του προσωπικού στις διάφορες υπη¬ 
ρεσιακές μονάδες γίνεται με απόφαση του Δημάρχου 
ανάλογα με τις ανάγκες τους, την πείρα και τις γνώσεις 
που έχουν σε ειδικά αντικείμενα. 

Σε κάθε μία από τις Διευθύνσεις λειτουργεί Γ ραφείο 
Γραμματείας - Συντονισμού με αρμοδιότητες την τήρηση 
του γενικού αρχείου της Διεύθυνσης, την ευθύνη για την 
υποδοχή και πληροφόρηση των συναλλασσόμενων με τη 
Διεύθυνση, τη δακτυλογράφηση, αναπαραγωγή και δια¬ 
κίνηση των εγγράφων και για την εν γένει διοικητική και 
γραμματειακή υποστήριξη των μονάδων και του προσω¬ 
πικού της Διεύθυνσης, σε συνεργασία με τις αρμοδιότη¬ 
τες του Δήμου. 

2. Η τοποθέτηση των προϊστάμενων, πραγματοποιείται 
στις αντίστοιχες οργανικές μονάδες για τρία χρόνια με 
απόφαση του Δημάρχου. Οι τοποθετούμενοι ως προϊστά¬ 
μενοι, εξακολουθούν να ασκούν τα καθήκοντα τους, μέ¬ 
χρι την τυχόν επανεπιλογή τους ή την τοποθέτηση νέου 
προϊστάμενου. 

3. Η αναπλήρωση των προϊστάμενων Διεύθυνσης Τμη¬ 
μάτων γίνεται σύμφωνα με τις διατάξεις του άρθρου 36 
παρ.ΐθτου Ν. 2190/1994. 

4. Οι αρμοδιότητες που καθορίζονται από τον ΟΕΥ, θα 
ασκούνται από τις ανάλογες διευθύνσεις, τα τμήματα και 
τα Γραφεία τους. 

ΑΡΘΡΟ 9ο 

1. Πέρα από τις καθοριζόμενες με τον παρόντα οργανι¬ 
σμό αρμοδιότητες των επί μέρους τμημάτων, γραφείων 
και υπηρεσιών μπορεί το Δημοτικό Συμβούλιο να αναθέ¬ 
σει σε αυτά με απόφαση του κάθε αρμοδιότητα που τυχόν 
παραλείφθηκε ή νέα αντικείμενα και αρμοδιότητες που 
μεταβιβάζονται στην Τοπική Αυτοδιοίκηση. 

2. Για λόγους εύρυθμης λειτουργίας της δημοτικής 
υπηρεσίας και καλύτερης εξυπηρέτησηςτου κοινού, μπο¬ 
ρεί ο δήμαρχος να μεταφέρει με την απόφαση του μία ή 
περισσότερες αρμοδιότητες από ένα γραφείο σε άλλο 
ανάλογα με τις ανάγκες που δημιουργούνται κάθε φορά. 

ΑΡΘΡΟ 10ο 

ΕΠΙΛΟΓΗ ΠΡΟΪΣΤΑΜΕΝΩΝ ΔΙΕΥΘΥΝΣΕΩΝ 
ΤΜΗΜΑΤΩΝ 

ΠΡΟΪΣΤΑΜΕΝΟΙ 

Οι θέσεις των Διευθύνσεων και Τμημάτων των Υπηρε¬ 
σιών του Δήμου καλύπτονται από τους παρακάτω κλά¬ 
δους με βαθμό Α’ και εν ελλείψει με βαθμό Β’. 

Α. ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

• Μία (1) θέση Διευθυντού από τον κλάδο ΠΕΙ ήΤΕ22ή 
ΔΕΙ 

• Τμήματα Διοίκησης και Δημοτικής Κατάστασης από 
τους κλάδους ΠΕΙ ή ΤΕ22 ή ΔΕΙ 

• Τμήμα Πληροφορικής και Μηχανοργάνωσης από 
τους κλάδους ΠΕ11 ή ΔΕ38 

Β. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

• Μία (1) θέση Διευθυντού από τον κλάδο ΠΕΙ Οικονο¬ 
μολόγων ή ΤΕ17 ή ΤΕ22 ή ΔΕ 1 


• Τμήματα Δημοτικής Περιουσίας κλπ και Ταμειακής 
Υπηρεσίας από τους κλάδους ΠΕΙ Οικονομολόγων ή 
ΤΕ17ή ΤΕ22 ή ΔΕΙ 

Γ. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

• Μία (1) θέση Διευθυντού από τους κλάδους ΠΕ34 ή 
ΠΕ4 ή ΠΕ5 ή ΠΕ6 

• Τμήματα Έργων και Πολεοδομίας από τους κλάδους 
ΠΕ3 ή ΠΕ4 ή ΠΕ5 ή ΠΕ6 ή ΤΕ3 

• Τμήμα Προστασίας Περιβάλλοντος από τους κλά- 
δους ΔΕ2 ή ΔΕ24 ή ΔΕ29 ή ΔΕ30. 

ΑΡΘΡΟ 11ο 

ΓΕΝΙΚΑ ΚΑΘΗΚΟΝΤΑ ΥΠΑΛΛΗΛΩΝ 

Α. Προϊστάμενοι Διευθύνσεων 

Οι προϊστάμενοι των Διευθύνσεων προΐστανται των 
Τμημάτων και Γ ραφείων που υπάγονται στην αρμοδιότη¬ 
τα τους. 

Παρακολουθούν, εποπτεύουν και ελέγχουν την παρου¬ 
σία, την πειθαρχία, την υπηρεσιακή απόδοση και επίδοση 
όλων των υπαλλήλων της Διεύθυνσης τους, την τήρηση 
των Νόμων, Διαταγμάτων, αποφάσεων κ.λ.π. που αφο¬ 
ρούν το δήμο και καθοδηγούν αυτούς κατά την εκτέλεση 
των υπηρεσιακών τους καθηκόντων. 

Ενημερώνονται για όλη την εισερχόμενη και εξερχόμε- 
νη αλληλογραφία που αφορά τη Διεύθυνση που προίστα- 
νται, χαρακτηρίζουν και κατανέμουν αυτή σύμφωνα με τις 
αρμοδιότητες των Τμημάτων ή γραφείων που υπάγονται 
στη Διεύθυνση τους και δίνουν τις αναγκαίες οδηγίες 
στους προϊσταμένους των για τις ενέργειες που πρέπει να 
γίνουν. 

Υπογράφουν μετά από εξουσιοδότηση του Δημάρχου 
έγγραφα και πιστοποιητικά της δικαιοδοσίας τους. Ειση- 
γούνται θέματα αρμοδιότητας τους στον δήμαρχο. 

Θεωρούν με την μονογραφή τους και υποβάλλουν όλα τα 
έγγραφα που συντάσσονται από τα τμήματα και Γ ραφεία 
της Διεύθυνσης των για έγκριση και υπογραφή από το Δή¬ 
μαρχο ή τους νόμιμους αναπληρωτές τους, καθιστάμενοι 
έτσι συνυπεύθυνοι για τη νομιμότητα των ενεργειών. 

Θεωρούν τη βεβαίωση της εργασίας μόνιμου και με 
σχέση Ι.Δ. υπογράφοντας τις σχετικές καταστάσεις. Συ¬ 
ντάσσουν την ετήσια έκθεση πεπραγμένων της Διεύθυν¬ 
σης τους. 

Παρίστανται, εφόσον οι υπηρεσιακές ανάγκες το επι¬ 
βάλλουν, στις συνεδριάσεις των συλλογικών οργάνων 
του δήμου και αναπτύσσουν τις απόψεις τους πάνων στα 
διάφορα υπηρεσιακά θέματα. 

Συντάσσουν τις ετήσιες εκθέσεις αξιολόγησης για τους 
υπαγόμενους σε αυτούς προϊστάμενους Τμημάτων και 
Γ ραφείων και διατυπώνουν τη γνώμη τους σε δεύτερο 
βαθμό στις υπηρεσιακές εκθέσεις των υπόλοιπων υπαλ¬ 
λήλων, οι οποίες συντάσσονται από τους προϊστάμενους 
των παραπάνω υπηρεσιακών μονάδων. 

Β. ΠΡΟΪΣΤΑΜΕΝΟΙ ΤΜΗΜΑΤΩΝ 

Οι προϊστάμενοι των Τμημάτων και των Γ ραφείων είναι 
υπεύθυνοι για την ακριβή τήρηση, εφαρμογή και εκτέλε¬ 
ση των αρμοδιοτήτων και καθηκόντων των Νόμων και Δια¬ 
ταγμάτων, καθώς και των αποφάσεων του Δημοτικού 
Συμβουλίου και της Δημαρχιακής επιτροπής, όπως και 
των εγκυκλίων του Δημάρχου και κάθε άλλης Αρχής που 
τους κοινοποιούνται. 

Ενημερώνουν τους υπό αυτούς υπαλλήλους για κάθε 
εγκύκλιο ή ειδική διαταγή ή διάταξη του νόμου που αφο¬ 
ρά την υπηρεσία τους και δίνουν σε αυτούς τις αναγκαίες 

επεξηγηματικές οδηγίες για την εκτέλεση τους, ευθύνο- 
νται Δε και για την μη έγκαιρη και ακριβή εκτέλεση κάθε 
εργασίας του Τμήματος ή Γραφείου τους, για την καλή 
γενικά λειτουργία της υπηρεσίας τους και την απόδοση 
και επίδοση των υπαλλήλων. 

Κατανέμουν την εργασία στους υπαλλήλους και καθο¬ 
δηγούν αυτούς, ελέγχουν την τακτική παρουσία, εργατι¬ 
κότητα και πειθαρχία τους και ειδοποιούν κάθε πρωί το 
αρμόδιο τμήμα Προσωπικού για τους απόντες ή καθυ¬ 
στερημένους ή αναχωρήσαντες πριν την κανονική ώρα, 
ενημερώνοντας συγχρόνως και τον Διευθυντή τους. 

Εκτελούν τις εντολές των διευθυντών, εισηγούνται σε 
αυτούς τις υποθέσεις της αρμοδιότητας τους, υποβάλ¬ 
λουν Δε σε αυτούς υπηρεσιακές εκθέσεις και σημειώμα¬ 
τα για την πορεία των εργασιών του τμήματος ή Γ ραφεί¬ 
ου τους καθώς και των υποθέσεων που εκκρεμούν. 

Συντάσσουν τις εκθέσεις αξιολόγησης των υπηρετού- 
ντων υπαλλήλων, τις οποίες στη συνέχεια υποβάλλουν 
στους διευθυντές για την περαιτέρω κρίση. 

Προσυπογράφουν την αλληλογραφία της Υπηρεσίας 
τους συντάσσοντας προσωπικά τα σημαντικότερα έγ¬ 
γραφα και καθίστανται υπεύθυνοι για τη νομιμότητα της 
ενέργειας και την ακρίβεια των αναφερόμενων σε αυτά 
πραγματικών περιστατικών. Καταρτίζουν τον ετήσιο προ¬ 
ϋπολογισμό του Τ μήματος ή Γ ραφείου και γενικά επιλαμ¬ 
βάνονται του χειρισμού και της διεκπεραίωσης των σπου¬ 
δαιότερων υπηρεσιακών θεμάτων. 

Δέχονται το κοινό και δίνουν πληροφορίες που επιτρέπο¬ 
νται από τις σχετικές διατάξεις, οφείλουν Δε να βρίσκονται 
στις θέσεις τους κατά τις ώρες υποδοχής του κοινού. 

Βεβαιώνουν την εργασία του μόνιμου και με σχέση ιδιω¬ 
τικού δικαίου προσωπικού που υπηρετεί στην Υπηρεσία 
που προΐστανται, με την υπογραφή τους στις σχετικές κα¬ 
ταστάσεις που συντάσσονται από το αρμόδιο Τμήμα. 

Στα Τμήματα και γραφεία τηρούνται βασικά τα παρα¬ 
κάτω βιβλία, έντυπα, έγγραφα και φάκελοι. 

Α. Φάκελος εισερχόμενων - εξερχόμενων εγγράφων 

Β. Αρχείο Τ μήματος ή Γ ραφείου 

Γ. Βιβλίο διεκπεραίωσης αλληλογραφίας 

Δ. Βιβλίο παραλαβής υλικών από την αποθήκη 

Ε. Φάκελος επίπλων και σκευών του Τμήματος ή Γρα¬ 
φείου. 

Στ. Φάκελοι αποφάσεων Δημοτικού Συμβουλίου, Δη¬ 
μαρχιακής Επιτροπής, Δημάρχου, Νομάρχου, Υπουργών 
μετά των εγκυκλίων και λοιπών σχετικών στοιχείων. 

ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

ΤΜΗΜΑ ΔΙΟΙΚΗΣΗΣ 

Α. Γ ραφείο Δημοτικού Συμβουλίου 

Η παροχή υποστηρίξεως προς τα Δημοτικά Όργανα 
(Δημοτικό Συμβούλιο, Δήμαρχο) Συγκεκριμένα: 

1. Έγκαιρη συγκέντρωση των εισηγήσεων από τις Διευ¬ 
θύνσεις για τον σχηματισμό και την έγκαιρη αποστολή 
των φακέλων των προς συζήτηση θεμάτων στα μέλη των 
Δημοτικών Οργάνων. 

2. Συνεργασία με τον Πρόεδρο του Δημοτικού Συμβου¬ 
λίου και το Δήμαρχο για την κατάρτιση των θεμάτων ημε¬ 
ρήσιας διάταξης του Δημοτικού Συμβουλίου. 

• Η έγκαιρη ενημέρωση των μελών των Δημοτικών Ορ¬ 
γάνων για τον τόπο και τον χρόνο των Συνεδριάσεων ή 
των όποιων εκδηλώσεων των Οργάνων. 

• Η τήρηση των πρακτικών των Συνεδριάσεων του Δη¬ 
μοτικού Συμβουλίου. 


• Η υποβολή των λαμβανόμενων αποφάσεων στην Πε¬ 
ριφερειακή Διοίκηση, σύμφωνα με τις ισχύουσες διατά¬ 
ξεις για έγκριση, κοινοποιώντας αυτές συγχρόνως στις 
αρμόδιες υπηρεσίες των Δήμων προκειμένου να λαμβά¬ 
νουν γνώση του περιεχομένου αυτών, για άμεση υλοποί¬ 
ηση. 

• Η διαβίβαση στις οικείες επιτροπές του σώματος των 
θεμάτων που παραπέμπονται σε αυτές από το Δημοτικό 
Συμβούλιο προς λήψη οριστικής απόφασης. 

• Η τήρηση ευρετηρίου αποφάσεων του Δημοτικού 
Συμβουλίου. 

• Η παροχή κάθε άλλης εργασίας που δεν περιλαμβά¬ 
νεται στην παρούσα απόφαση, που όμως είναι ευνόητο 
ότι έχει σχέση με τη λειτουργία και υποστήριξη των συλ¬ 
λογικών Οργάνων του Δήμου. 

Β. Γ ραφείο Δημαρχιακής Επιτροπής 

• Καταρτίζει την ημερήσια διάταξη της Δημαρχιακής 
Επιτροπής σύμφωνα με τα αποστελλόμενα θέματα των 
υπηρεσιών, κατόπιν οδηγιών του Προέδρου. 

• Επιδίδει έγκαιρα στα μέλη αυτής τις προσκλήσεις για 
τις συνεδριάσεις. 

• Τηρεί τα πρακτικά της Δημαρχιακής Επιτροπής, συ¬ 
ντάσσει νομότυπα τις αποφάσεις που λαμβάνονται και 
υποβάλει στις αρμόδιες για έγκριση Αρχές (Περιφερεια¬ 
κή Διοίκηση, Δημοτικό Συμβούλιο). 

• Καταχωρεί τα πρακτικά και τις αποφάσεις στα επίση¬ 
μα βιβλία. 

• Τηρεί ευρετήριο αποφάσεων που λαμβάνονται και 
διεξάγει κάθε υπηρεσία αρμοδιότητας Δημαρχιακής Επι¬ 
τροπής, που απορρέει από τον Κώδικα. 

Γ. Γ ραφείο Δημοτικών Επιτροπών 

Στην αρμοδιότητα του ανήκουν: 

• Ενημέρωση των αρμόδιων επιτροπών του Δ.Σ. για τα 
θέματα που παραπέμπονται σε αυτές από το Δημοτικό 
Συμβούλιο, προς μελέτη και παρακολούθηση για την 
έγκαιρη επανεισαγωγή στο Δημοτικό Συμβούλιο προς λή¬ 
ψη οριστικής απόφασης. 

• Παροχή κάθε είδους γραμματειακής υποστήριξης 
προς τις μόνιμες και έκτατες επιτροπές που συνιστά το 
Δημοτικό Συμβούλιο (ενημέρωση για τα θέματα και τον 
χρόνο κάθε συνεδρίασης, διανομή εισηγήσεων προς τα 
μέλη των επιτροπών, τήρηση πρακτικών, τήρηση αρχείου 
πρακτικών, δακτυλογράφηση/αναπαραγωγή εισηγήσε¬ 
ων, κ.λπ.). 

Δ. Γ ραφείο Παιδείας, Νομικών Προσώπων και Δημοτι¬ 
κών Επιχειρήσεων 

Φροντίζει για την λειτουργία της Δημοτικής Επιτροπής 
Παιδείας και των Νομικών Προσώπων των Σχολικών Επι¬ 
τροπών. 

Καταρτίζει την ημερήσια διάταξη συνεδριάσεων της 
ΔΕΠ σε συνεργασία με την Διεύθυνση. 

Κοινοποιεί αυτή στα μέλη, τηρεί τα πρακτικά των συνε¬ 
δριάσεων, συντάσσει τις σχετικές αποφάσεις και τις δια¬ 
βιβάζει στο Δημοτικό Συμβούλιο και στις αρμόδιες Υπη¬ 
ρεσίες. Παρακολουθεί την λειτουργία των σχολικών επι¬ 
τροπών, εισηγείται την κατανομή των επιχορηγήσεων, 
ζητά στοιχεία της οικονομικής των κατάστασης θεωρεί 
και τηρεί τα προβλεπόμενα βιβλία και στοιχεία τους, επι¬ 
μελείται του ελέγχου και της έγκρισης του οικονομικού 
απολογισμού τους. 

Τηρεί αρχείο αποφάσεων της ΔΕΠ, καθώς επίσης αρ¬ 
χείο Νόμων και Εγκυκλίων σχετικών με θέματα Παιδείας 
αρμοδιότητας των Δήμων. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


21327 


Συνεργάζεται με τους φορείς της Παιδείας για προβλή¬ 
ματα που σχετίζονται με την ομαλή λειτουργία των σχο¬ 
λείων. 

Έχειτην ευθύνη της πλήρους λειτουργίας όλωντων Νο¬ 
μικών Προσώπων Δημοσίου Δικαίου που υπάρχουν και 
λειτουργούν σήμερα στον Δήμο, καθώς και όσων ιδρυ- 
θούν στο μέλλον, ιδρυμάτων κ.λ.π. Νομικών Προσώπων. 

Ενημερώνει τη Δημοτική Αρχή για την ανάπτυξη και 
ανανέωση της θητείας των Δ.Σ. των Νομικών Προσώπων, 
όπως και κάθε ιδρύματος που συμμετέχει ο Δήμος με εκ¬ 
προσώπους τους. 

Τηρείτο υπό του νόμου προβλεπόμενα βιβλία που αφο- 
ρούντηνλειτουργίατων Νομικών Προσώπων και Ιδρύματα. 

Παρακολουθεί και φροντίζει για την εισαγωγή εισηγή¬ 
σεων και θεμάτων στο Δημοτικό Συμβούλιο των Νομικών 
Προσώπων που υποβάλλονται σε αυτό σύμφωνα με την 
κείμενη νομοθεσία. 

Μεσολαβεί για την αντιμετώπιση των θεμάτων των Νο¬ 
μικών Προσώπων που απαιτούν ιδιαίτερους χειρισμούς 
(τεχνικούς, νομικούς, διοικητικούς) και διαβιβάζει εισηγή¬ 
σεις στις αρμόδιες Διευθύνσεις του Δήμου. 

Εποπτεύει για τη συνεχή και αποτελεσματική επαφή με 
τα αρμόδια όργανα διοίκησης των δημοτικών επιχειρήσε¬ 
ων. 

Συντονίζει την παροχή πληροφοριών για τα στοιχεία 
των δημοτικών επιχειρήσεων που απαιτούνται για τα αρ¬ 
μόδια γραφεία του δήμου. 

Συγκεντρώνει τους προϋπολογισμούς των δημοτικών 
επιχειρήσεων, εκδίδει σχετικούς πίνακες με αναγκαίες 
πληροφορίες για τον Διευθυντή και το Δήμαρχο. 

Συντονίζει την παρακολούθηση της εκτέλεσης των προ¬ 
ϋπολογισμών σε περιοδική βάση (μήνα, τρίμηνα, εξάμη¬ 
να) όχι μεγαλύτερα του εξαμήνου. 

Ε. Γραφείο Πρωτοκόλλου - Διεκπεραίωσης αρχείου 

Φροντίζει για την παραλαβή, πρωτοκόλληση, ευρετη- 
ρίαση, συσχέτιση και διεκπεραίωση όλωντων εισερχόμε¬ 
νων εγγράφων, τα οποία και διανέμει στις υπηρεσίες του 
Δήμου, καθώς και των εξερχόμενων. 

Τηρεί όλα τα κατά νόμο σχετικά βιβλία. 

Διεκπεραιώνει την αλληλογραφία του Δήμου, που 
απευθύνεται προς όλες τις Δημόσιες ή Δημοτικές υπηρε¬ 
σίες ή δημότες, καθώς καιτην μέσα στο Δήμο μεταξύ των 
οργανικών μονάδων αλληλογραφία. 

Φροντίζει για την επίδοση στους δημότες ή στις διάφο¬ 
ρες Αρχές εγγράφων που διαβιβάζονται στο Δήμο από 
άλλες Δημόσιες ή Δημοτικές Αρχές. 

Διενεργεί τις δημοσιεύσεις - τοιχοκολλήσεις των απο¬ 
φάσεων Δημοτικού Συμβουλίου, Επιτροπών καθώς και 
των ανακοινώσεων και διακηρύξεων του Δήμου και των 
Αρχών που διαβιβάζονται στο Δήμο για το σκοπό αυτό συ¬ 
ντάσσει τις σχετικές εκθέσεις και φροντίζει για τη διεκπε¬ 
ραίωση τους. 

Τηρεί το Γ ενικό Αρχείο του Δήμου και φροντίζει για την 
εκκαθάριση του σύμφωνα με τις σχετικές αποφάσεις. 

Φυλάσσει και συντηρεί τα δημοτικά έγγραφα όλων των 
Υπηρεσιών και είναι υπεύθυνο για τη σωστή αρχειοθέτη¬ 
ση τους. 

Εκδίδει στοιχεία που κάθε φορά του ζητούνται από τις 
διάφορες υπηρεσίες του δήμου. 

Φροντίζει για τη σωστή και αδιάκοπη λειτουργία του τη¬ 
λεφωνικού κέντρου. Μεριμνά για τη στελέχωσητου. 

Συντάσσει τα παραστατικά έγγραφα πληρωμής για τη 
σύνταξη των μισθοδοτικών καταστάσεων. 


Ασχολείται με τη μελέτη και εφαρμογή των συλλογικών 
συμβάσεων εργασίας και δίνει κάθε αναγκαία πληροφο¬ 
ρία για τη σωστή εφαρμογή τους. 

Τηρεί μισθολογικό μητρώο για κάθε εργαζόμενο και τα 
σχετικά ευρετήρια. 

Τηρεί ακόμα βοηθητικούς φακέλους και βιβλία τα οποία 
κατά την κρίση του Προϊστάμενου κρίνονται αναγκαία για 
την εύρυθμη λειτουργία του Τμήματος. 

Εκδίδει στο τέλος του χρόνου τις βεβαιώσεις αποδοχών 
του άρθρου 70 παρ.θτου Ν.Σ. 3323/55 και συντάσσειτους 
αναλυτικούς πίνακες με τα στοιχεία των δικαιούχων καιτα 
ποσά των αμοιβών κ.λ.π. που καταβλήθηκαν ολόκληρο το 
χρόνο στο προσωπικό. 

Αντίγραφα των παραπάνω βεβαιώσεων και τους αναλυ¬ 
τικούς πίνακες υποβάλλει εντός των νομίμων προθεσμιών 
στην Ταμειακή Διεύθυνση του Δήμου για τη σύνταξη και 
υποβολή στην εφορία της οριστικής δήλωσης Φ.Μ.Υ. 

Αλληλογραφεί με κάθε Υπηρεσία σχετικά με τα μισθο- 
λογικά θέματα. 

Στ. Γ ραφείο Δημοτικών Επιμελητών (κλητήρων) 

Οι κλητήρες μεταφέρουν την αλληλογραφία που διαβι¬ 
βάζεται με το ταχυδρομείο από υπηρεσία σε υπηρεσία. 

Εκτελούν κάθε εργασία που τους ανατίθεται σχετική με 
τη διαβίβαση και παραλαβή εγγράφων του δήμου και επί¬ 
δοση στους δημότες ή διάφορες Αρχές, εγγράφων του 
δήμου ή άλλων υπηρεσιών. 

Χειρίζονται τα φωτοτυπικά μηχανήματα και μεριμνούν 
για την συντήρηση και κανονική λειτουργία τους. 

Οφείλουν να παρίστανται στις συνεδριάσεις του Δημο¬ 
τικού Συμβουλίου προσερχόμενοι ενωρίτερα από την 
ώρα έναρξής τους και αποχωρώντας τελευταίοι. 

Οι κλητήρες δεν αποχωρούν από την Υπηρεσία πριν 
ελέγξουν και διαπιστώσουν ότι έχουν ασφαλιστεί τα γρα¬ 
φεία, οι βιβλιοθήκες, τα αρχεία κ.λ.π. ότι έχουν κλεισθεί 
καλά οι πόρτες καιτα παράθυρα. 

Κατά τις ώρες εργασίας (υπηρεσίας) απαγορεύει 
στους κλητήρες να απασχολούνται στην εξυπηρέτηση 
ιδιωτικών αναγκώντου προσωπικού του δήμου. Προσφέ¬ 
ρουν τις υπηρεσίες τους στο Γ ραφείο Πρωτοκόλλου στην 
διεκπεραίωση και αρχειοθέτηση της αλληλογραφίας του 
Δήμου. 

Ο σε μεγαλύτερο βαθμό κλητήρας και σε συνεννόηση 
με το υπόλοιπο προσωπικό του γραφείου καταρτίζει το 
εβδομαδιαίο πρόγραμμα υπηρεσίας που θεωρείται από 
το Διευθυντή των Διοικητικών Υπηρεσιών. 

Εκτελούν, γενικά, κάθε εργασία που προσδιορίζει στη 
φύση των καθηκόντων τους και επιβάλλεται από τις υπη¬ 
ρεσιακές ανάγκες. 

Οι καθαρίστριες φροντίζουν για την καθαριότητα των 
Δημοτικών Καταστημάτων. 

ΤΜΗΜΑ ΠΛΗΡΟΦΟΡΙΚΗΣ ΚΑΙ ΜΗΧΑΝΟΡΓΑΝΩΣΗΣ 

Α. Γ ραφείο εφαρμογών και Συντήρησης Αρχείων 

Καταρτίζει το πρόγραμμα που αφορά την μηχανοργά¬ 
νωση των υπηρεσιών του Δήμου, συντάσσει τις απαραί¬ 
τητες για αυτό εισηγήσεις και τις απαιτούμενες μελέτες. 

Επιμελείται για την καλή συντήρηση, λειτουργία, εντο¬ 
πισμό και αποκατάσταση βλαβών του μηχανογραφικού 
εξοπλισμού. 

Τηρεί το «βιβλίο οδηγιών» για τη λειτουργία και εκμε¬ 
τάλλευση των μηχανογραφικών συστημάτων. 

Τηρεί την βιβλιοθήκη των μαγνητικών ταινιών και δί¬ 
σκων. 

Παρέχει τεχνικές οδηγίες και βοήθεια στους Αναλυτές, 
Προγραμματιστές, Χειριστές για την πιο καλή και αποτε¬ 
λεσματική χρήση του συστήματος του Η/Υ, εντοπισμό και 
διόρθωση λαθών και βλαβών. 

Τηρεί και ενημερώνει το βιβλίο συμβάντων και βλαβών 
των μηχανημάτων. 

Β. Γραφείο Προγραμματισμού 

Σχεδιάζει, υλοποιεί (προγραμματίζει) και τεκμηριώνει 
τα μηχανογραφικά συστήματα. Εκτελεί μετά την εγκατά¬ 
σταση επιθεωρήσεις για τη βεβαίωση της καλής λειτουρ¬ 
γίας του εγκατασταθέντος συστήματος και προβαίνει σε 
διορθωτικές ενέργειες, αν χρειαστεί. 

Συντηρεί τα συστήματα ώστε να ανταποκρίνονται στις 
εκάστοτε διαμορφούμενες απαιτήσεις του χρήστη. 

Αναπτύσσει και συντηρεί χρονοδιαγράμματα χρήσης 
του μηχανογραφικού εξοπλισμού (κεντρική μονάδα, πε¬ 
ριφερειακές μονάδες μνήμης, εκτυπωτές, τερματικές μο¬ 
νάδες, συστήματα εισαγωγής στοιχείων). 

Ελέγχει την πληρότητα - ορθότητα των μηχανογραφι¬ 
κών παραστατικών στοιχείων προτού αρχίσει η πληκτρο- 
λόγηση τους. 

Εκδίδει μηχανογραφικές καταστάσεις όλων των εφαρ¬ 
μογών. 

Επιμελείται σε συνεργασία με τις υπηρεσίες τον σχε¬ 
δίασμά και την προμήθεια όλων των ειδικών μηχανογρα¬ 
φικών εντύπων. 

Γ. Γραφείο Επεξεργασίας Δεδομένων 

Επιμελείται τις τυχόν αλλαγές των εφαρμογών που ζη¬ 
τούν οι υπηρεσίες του δήμου. 

Μελετά και συντάσσει τεχνικές μελέτες και προδιαγρα¬ 
φές για την προμήθεια του απαραίτητου μηχανικού Η/Υ 
και λοιπού εξοπλισμού. 

Επεξεργάζεται και μελετά τον υπάρχοντα εξοπλισμό 
και το φορτίο του και εισηγείται τροποποιήσεις ή και νέες 
διατάξεις του εξοπλισμού για να ικανοποιήσει τις μελλο¬ 
ντικές ανάγκες. 

• Επιμελείται της συνεχούς εκπαίδευσης προσωπικού 
σε προγράμματα εοίίνναι-θ (νέες εκδόσεις κ.λ.π.) 

• Επιμελείται της σύνταξης ετησίων προγραμμάτων εκ¬ 
παίδευσης ολόκληρου του προσωπικού σε θέματα πλη¬ 
ροφορικής. 

• Φροντίζει για τη συμμετοχή του Δήμου σε προγράμ¬ 
ματα πληροφορικής που οργανώνουν άλλοι φορείς. 

ΤΜΗΜΑ ΔΗΜΟΤΙΚΗΣ ΚΑΤΑΣΤΑΣΗΣ 

Α. Γ ραφείο Δημοτολογίου - Στατιστικής και Εκλογών 

Ενεργεί για την εγγραφή των κατοίκων στα δημοτολό¬ 
για για την πρόσκτηση της Ελληνικής Ιθαγένειας ξένων 
υπηκόων και για την διαγραφή από τα δημοτολόγια όσων 
αλλάζουν δημοτικότητα. Καταρτίζει και τηρεί τα βιβλία 
δημοτολογίου, μεριμνά για την σύνταξη, υποβολή και κοι¬ 
νοποίηση τωνπράξεωντων εγγράφων, διαγραφών και με¬ 
ταβολών στα δημοτολόγια. 

Τηρεί τους φακέλους των εγγεγραμμένων στα δημοτο¬ 
λόγια οικογενειών και εκδίδει πιστοποιητικά προσωπικής 
και οικογενειακής κατάστασης. Μεριμνά για την έγκαιρη 
έκδοση των πιστοποιητικών για την εγγραφή των παιδιών 
στα σχολεία, επιλαμβάνεται θέματα των πολιτογραφήσε¬ 
ων καθορισμού ηλικίας γυναικών και κάθε θέματος σχετι¬ 
κού με διόρθωση εσφαλμένων εγγραφών. 

Παραλαμβάνει τα δικαιολογητικά που απαιτούνται για 
την έκδοση εκλογικών βιβλιαρίων και φροντίζει για την 
οποιαδήποτε αλλαγή στους εκλογικούς καταλόγους. 


Επίσης υποβάλλει κάθε μήνα στην νομαρχία τα δικαιο- 
λογητικά για την έκδοση εκλογικών βιβλιαρίων. 

Μεριμνά για την συγκέντρωση κάθε εγγράφου και δια¬ 
ταγής σχετικά με τη διενέργεια των κάθε είδους εκλογών 
και φροντίζει μαζί με τον Διευθυντή Διοικητικών Υπηρε¬ 
σιών για την σωστή διεκπεραίωση κάθε εργασίας σχετικά 
με τη διεξαγωγή των εκλογών που ανατίθενται στο Δήμο. 

Β. Γ ραφείο Μητρώου Αρρένων και Στρατολογίας 

Χειρίζεται όλα τα θέματα που σχετίζονται με την εγγρα¬ 
φή των αρρένων, κατοίκων ή δημοτών στα μητρώα αρρέ¬ 
νων και τη στρατολογική του κατάσταση. 

Καταρτίζει καιτηρείτα μητρώα αρρένων όπως καιταλε- 
ξικογραφημένα ευρετήρια των εγγεγραμμένων στα μη¬ 
τρώα αρρένων. 

Συντάσσει τους ετήσιους στρατολογικούς πίνακες και 
ενεργεί για τη δημοσίευση και επιδότηση κάθε εγγράφου 
στρατολογικής φύσεως. Εκδίδει κάθε φύσεως πιστοποι¬ 
ητικά από τα μητρώα αρρένων τηρεί το αρχείο των εκδι- 
δόμενων αποφάσεων για τις εγγραφές, διαγραφές και 
άλλες μεταβολές στο μητρώο αρρένων. 

Γ. Γ ραφείο Ληξιαρχείου και Πολιτικών Γ άμων 

Εκτελεί όλες τις εργασίες που απορρέουν από τα καθή¬ 
κοντα του Δημάρχου ως Ληξίαρχου. Όπως καθορίζονται 
από την οικεία Νομοθεσία. Τηρεί την σφραγίδα του Λη¬ 
ξιαρχείου και συντάσσει όλες τις ληξιαρχικές πράξεις, έγ¬ 
γραφα και καταστάσεις. Εκδίδει και χορηγεί αποσπάσμα¬ 
τα και αντίγραφα ληξιαρχικών πράξεων. 

Αποσφραγίζει και διεκπεραιώνειτην αλληλογραφία που 
απευθύνεται στο Ληξιαρχείο. Συγκεντρώνει και αποστέλ¬ 
λει τα στατιστικά στοιχεία που τηρείτο Ληξιαρχείο. 

Παραλαμβάνει τα δικαιολογητικά που απαιτούνται για 
την τέλεση των Πολιτικών Γ άμων, ελέγχει την πληρότητα 
τους, εκδίδειτις άδειες γάμου καιτηρείτα σχετικά βιβλία. 

ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 
ΤΜΗΜΑ ΟΙΚΟΝΟΜΙΚΗΣ ΔΙΑΧΕΙΡΙΣΗΣ 

Α. Γ ραφείο Οικονομικού Προγραμματισμού 

Οι αρμοδιότητες του γραφείου αυτού είναι οι ακόλουθες: 

• Συγκέντρωση στοιχείων, διερεύνηση και κατάρτιση 
των ετήσιων προϋπολογισμών δαπανών λειτουργίας των 
υπηρεσιών του Δήμου και των αντίστοιχων προϋπολογι¬ 
σμών δράσης και χρηματοδότησης εσόδωντου δήμου. 

• Παροχή στοιχείων για την κατάρτιση των ετήσιων 
προϋπολογισμών δράσης και χρηματοδότησης του Δή¬ 
μου και αντίστοιχα προς τα ετήσια προγράμματα δράσης 
του Δήμου. 

• Συνεργασία με όλα τα γραφεία του τμήματος για την 
κατάρτιση και εισήγηση του συλλογικού ετήσιου προϋ¬ 
πολογισμού δράσης και λειτουργίας του Δήμου. Προώ¬ 
θηση των προϋπολογισμών προς έγκριση σύ μφωνα με τις 
ισχύουσες διατάξεις. 

• Τήρηση των διαδικασιών και αρχείων και παρακολού¬ 
θηση της εξέλιξης των προηγούμενων προϋπολογισμών. 

• Εξαγωγή των αποκλίσεων μεταξύ των προϋπολογι- 
σθέντων και απολογιστικών μεγεθών. 

• Διερμήνευση των αποκλίσεων και εισήγηση διορθω¬ 
τικών ενεργειών. 

• Σύνταξη των ετήσιων οικονομικών απολογισμών του 
Δήμου. 

• Επεξεργασία οικονομικών στοιχείων και εξαγωγή συ¬ 
μπερασμάτων για την εκμετάλλευση και το κόστος παρο¬ 
χής συγκεκριμένων υπηρεσιών του Δήμου προς τους πολί¬ 
τες. 

• Διαμόρφωση και παρακολούθηση των ταμειακών 
προγραμμάτωντου Δήμου με τη συνεχή παρακολούθηση 
των υποχρεώσεων και των αναμενόμενων εισπράξεων. 

• Ενημέρωση της Διεύθυνσης για την εξέλιξη των τα¬ 
μειακών προγραμμάτων. 

• Σύνταξη και υποβολή στη διεύθυνση περιοδικών οικο¬ 
νομικών απολογιστικών στοιχείων σύμφωνα με το σύστημα 
οικονομικής πληροφόρησης που εφαρμόζει ο Δήμος. 

Β. Γραφείο Βεβαίωσης Εσόδων 

Στην αρμοδιότητά του ανήκουν: 

• Η ευθύνη της βεβαίωσης κάθε δημοτικού φόρου, ει¬ 
σφοράς, τέλους και δικαιώματος και οποιαδήποτε νόμι¬ 
μου εσόδου (πολεοδομικές παραβάσεις κ.λ.π.). 

• Ο έλεγχος και η παρακολούθηση της βεβαίωσης και 
είσπραξης των τελών καθαριότητας και φωτισμού. 

• Η σύνταξη παραστατικών στοιχείων για την κατάρτι¬ 
ση χρηματικών καταλόγων τελών καθαριότητας και φωτι¬ 
σμού των υπόχρεων που βεβαιούνται μέσω Ταμειακής 
Υπηρεσίας. 

• Η παραλαβή, η αρχειοθέτηση και ο έλεγχος των 
υπευθύνων δηλώσεων που προβλέπει ο Νόμος. 

• Η αποστολή των δηλώσεων και λοιπών στοιχείων στο 
γραφείο της ειδικής υπηρεσίας για έλεγχο και η επιμέλεια 
της βεβαίωσης του τέλους προστίμου, που προβλέπει ο 
Νόμος, σε περίπτωση διαπιστώσεως διαφοράς. 

• Η μέριμνα για την έγκαιρη απόδοση προκαταβολών 
και εκκαθαρίσεων από τη ΔΕΗ. 

• Ο υπολογισμός του τέλους κατάληψης κοινοχρήστων 
χώρων σύμφωνα με τις διατάξεις της κείμενης νομοθε¬ 
σίας και των σχετικών αποφάσεων του Δημοτικού Συμ¬ 
βουλίου και η έκδοση αδειών κατάληψης πεζοδρομίου 
όπου προβλέπονται. 

• Η παραλαβή των εκθέσεων ελέγχου των αρμοδίων 
οργάνων και η ενέργεια ελέγχου όσον αφορά την έκταση 
των χώρων που χρησιμοποιούνται για την εν συνεχεία 
χρέωση τωντελών με το πρόστιμό που προβλέπει ο νόμος 
κατόπιν αποφάσεως του Δημάρχου σε περίπτωση διαπι- 
στώσεως χρήσεως κοινοχρήστου χώρου χωρίς άδεια ή 
υπερβάσεως σε έκταση της χορηγηθείσας αδείας. 

• Η παραλαβή και ο έλεγχος των αιτήσεων - δηλώσεων 
των ενδιαφερομένων για διαφημίσεις, η έκδοση των σχε¬ 
τικών αδειών, ο υπολογισμός του τέλους σύμφωνα με την 
κείμενη νομοθεσία καιτις αποφάσεις του Δημοτικού Συμ¬ 
βουλίου και η ενημέρωση του σχετικού βιβλίου αδειών. 

• Η παραλαβή των εκθέσεων ελέγχου των αρμοδίων 
οργάνων και η αξιολόγηση τους για την χρέωση αυτών 
που έκαναν αυθαίρετα διαφημίσεις. 

• Η σύνταξη παραστατικών στοιχείων για την κατάρτι¬ 
ση των χρηματοοικονομικών καταλόγων, βάση των διατά¬ 
ξεων της κείμενης νομοθεσίας. 

• Η παραλαβή και η ταξινόμηση σύμφωνα με το Νόμο, 
των παραβολών παράβασης του ΚΟΚ τα οποία με ειδικές 
καταστάσεις στέλνονται για την έκδοση χρηματικών 
ενταλμάτων για την απόδοση των ποσών των παραβάσε¬ 
ων του Δήμου. 

• Η ταξινόμηση των ανεξόφλητων ελέγχου του ΚΟΚ, 
φροντίδα για την εύρεση μέσω Υπουργείου ή Αστυνο¬ 
μίας, των στοιχείων των παραβατών που τυχόν λείπουν 
και η επιμέλεια της βεβαιώσεως του προστίμου. 

• Η ετήσια απογραφή για έλεγχο και ενημέρωση των οι¬ 
κείων φακέλων και καρτελών των ακινήτων που υπόκεινται 
στη φορολογία, η εισφορά και η ανεύρεση στοιχείων αγνώ¬ 
στων ιδιοκτητών σε συνεργασία με την Ειδική Υπηρεσία. 


• Η παραλαβή και η καταχώρηση σε ειδικό βιβλίο των 
υπεύθυνων δηλώσεων ακινήτων που υποβάλλονται σύμ¬ 
φωνα με το νόμο. 

• Η σύνταξη και υποβολή, εμπρόθεσμα στις εκτιμητικές 
επιτροπές αναλυτικών καταστάσεων των ακινήτων που 
χρειάζονται εκτίμηση. 

• Η έκδοση δελτίων φορολογικής ενημερότητας που 
προβλέπονται από το νόμο. 

• Η παραλαβή των καταστάσεων υπολογισμού κό¬ 
στους κατασκευής πλακοστρώσεων κρασπεδορείθρων 
από την Τεχνική Υπηρεσία του δήμου και η συνεργασία με 
τους αρμόδιους υπαλλήλους ελέγχου, η φροντίδα της μέ- 
τρησηςτων κατασκευών κατά ακίνητο και η ανεύρεση των 
υπόχρεων ιδιοκτητών. 

• Η σύνταξη και αποστολή για, θεώρηση των αναλυτι¬ 
κών καταστάσεων των υπόχρεων κατασκευής πλακο¬ 
στρώσεων - κρασπεδορείθρων και η επιμέλεια της βεβαι¬ 
ώσεως των δόσεων. 

• Η έκδοση των βεβαιωτικών σημειωμάτωντων οίκοθεν 
εισπράξεων από προκαταβολές κατασκευής αγωγών και 
εξοφλήσεων δαπανών εξωτερικών διακλαδώσεων. 

• Η έκδοση ειδικών υπηρεσιακών σημειωμάτων προς 
την Τεχνική Υπηρεσία του Δήμου για όσους πλήρωσαν και 
δικαιούνται σύνδεσης. 

• Η σύνταξη της μηνιαίας κατάστασης όλων των οίκο¬ 
θεν εισπράξεων και η διαβίβαση της στο ταμείο. 

• Η τήρηση πρωτοκόλλου καταθέσεως των ενδίκων μέ¬ 
σων. 

• Η επιμέλεια της συγκέντρωσης των απαιτούμενων 
στοιχείων, από τα αρμόδια γραφεία του τμήματος για την 
αντίκρουση των ισχυρισμών των προσφευγόντων με τη 
σύνταξη ειδικής έκθεσης. 

• Η άμεση ενημέρωση του Ταμείου για την άσκηση εν¬ 
δίκων μέσων κατά φορολογικών εγγράφων, καθώς και η 
ενημέρωση του για το αποτέλεσμα τους μετά την έκδοση 
οριστικών αποφάσεων. 

• Η επιμέλεια της παραπομπής των προσφύγων, που 
ζητούν συμβιβαστική επίλυση, στις αρμόδιες επιτροπές. 
Η φροντίδα για την έγκαιρη αποστολή αυτών που συμβι¬ 
βάστηκαν στο Δημοτικό Συμβούλιο για έγκριση, καθώς 
και η φροντίδα για την αποστολή στα Διοικητικά Δικαστή¬ 
ρια αυτών που δεν συμβιβάστηκαν ή δεν ζήτησαν, συμβι¬ 
βασμό από την επιτροπή. 

• Η τήρηση του γενικού αρχείου των διοικητικών δικα¬ 
στηρίων (δηλαδή αρχείου δικογραφιών, δικαιολογητικών 
και πρωτοτύπων αποφάσεων). 

• Η παραλαβή των αποφάσεων των Διοικητικών Δικα¬ 
στηρίων και η φροντίδα για τη συνέχιση ή όχι των ενδίκων 
μέσων με τη συνεργασία του Νομικού Συμβούλου και της 
Δημαρχιακής Επιτροπής κατά περίπτωση. 

• Η φροντίδα για την αντιπροσώπευση του Δημάρχου 
στα Διοικητικά Δικαστήρια για υποστήριξη των οικονομι¬ 
κών συμφερόντων του Δήμου. 

• Η επιμέλεια της έγκαιρης λήψης των αποφάσεων του 
Δ.Σ. και Δημάρχου για τη συγκρότηση της Επιτροπής 
Συμβιβασμού. 

• Η διεκπεραίωση κάθε αλληλογραφίας σχετικής με τα 
διοικητικά δικαστήρια και την επιτροπή συμβιβασμού. 

• Η κοινοποίηση αποσπάσματος φορολογικού καταλό¬ 
γου στους φορολογούμενους καθώς καιτων προσκλήσε¬ 
ων και αποφάσεων της επιτροπής συμβιβασμού όπου 
απαιτείται. 

• Τηρεί τους νόμους, τις εγκυκλίους και τις διαταγές 

που σχετίζονται με το τέλος 5% επί των ακαθαρίστων εσό¬ 
δων των κέντρων διασκέδασης κ.λ.π. καταστημάτων που 
υπόκεινται σε αυτό. Ελέγχειτις επιχειρήσεις σχετικά με τη 
συμμόρφωση τους στην υποχρέωση είσπραξης και από¬ 
δοσης στο Δήμο του ανωτέρω τέλους. 

• Διενεργεί έλεγχο των φορολογικών δηλώσεων των 
επιχειρήσεων για να διαπιστώσει τυχόν διαφορές σε σχέ¬ 
ση μετά ακαθάριστα έσοδα που δηλώνει στο Δήμο. Ενερ¬ 
γεί για την επιβολή των νομίμων κυρώσεων σε όσες επι¬ 
χειρήσεις δεν αποδίδουν το τέλος ή αποδίδουν μικρότε¬ 
ρο ποσό. 

• Τήρηση των διαδικασιών, αρχείων και γενικά λογα- 
ριασμώντου λογιστικού συστήματοςτου Δήμου που αφο¬ 
ρούν τα εισπρακτέα και τα πραγματοποιηθέντα έσοδα 
του Δήμου, σύμφωνα με τις ισχύουσες διαδικασίες. 

• Παρακολούθηση της εκτέλεσης των εισπράξεων που 
ανατίθενται στους δημοτικούς εισπράκτορες. 

• Συνεχής ενημέρωση για την πορεία των εισπράξεων 
κατά κατηγορία, λογαριασμό και γενικά για τις μεταβολές 
οποιουδήποτε μεγέθους του λογιστικού συστήματοςτου 
Δήμου, σύμφωνα με τις εκάστοτε διαδικασίες. 

• Μεριμνά για την έγκαιρη χρηματοδότηση του δήμου 
από διαφόρους φορείς, Υπουργεία, Ευρωπαϊκή Ένωση. 

• Διερεύνηση δυνατοτήτων άντλησης εσόδων από πη- 
γέςπου σήμερα παραμένουν ανεκμετάλλευτες (δημοτικά 
τέλη - τέλος ακίνητης περιουσίας κ.λ.π.). 

• Δυνατότητες - προθέσεις άντλησης δανείων από το 
εξωτερικό - ανάλυση αγοράς - αξιολόγηση προτάσεων. 

• Διεξάγει τις εργασίες που αφορούν τις φορολογικές 
υποθέσεις του Δήμου και μεριμνά για την έγκαιρη απο¬ 
στολή των προσφύγων στην Επιτροπή Επίλυσης Φορολο¬ 
γικών Διαφορών. 

• Παρίσταται δια του υπαλλήλου στο Διοικητικό Πρω¬ 
τοδικείο και εκπροσωπεί τον Δήμο κατά την εκδίκαση των 
υποθέσεων. 

Γ. Γραφείο Εκτέλεσης Προμηθειών και Εργασιών 

Η διενέργεια κάθε πράξης σχετικής με την διαδικασία 
όλων των προμηθειών, εργασιών και μεταφορών του Δή¬ 
μου, γενικής ή ειδικής φύσεως. 

Η τήρηση βιβλίων και στατιστικών στοιχείων των προ- 
μηθευόμενων ξεχωριστά για κάθε υπηρεσία, είδος ή ειδι¬ 
κής φύσεως. 

Η παρακολούθηση των τιμών των διαφόρων ειδών και 
υλικών που προμηθεύεται ο Δήμος και η ενημέρωση των 
διευθύνσεων των υπηρεσιών και των επιτροπών παραλα¬ 
βής· 

Η συγκέντρωση των στοιχείων που αφορούν τις προμή¬ 
θειες του δήμου και η κοινοποίηση του στις υπηρεσίες. 

Η τήρηση και ενημέρωση των βιβλίων υλικών με τα εκ- 
διδόμενα δελτία εισαγωγής και εξαγωγής από την απο¬ 
θήκη των διαφόρων υλικών. 

Η σύνταξη κάθε δικαιολογητικού των γενόμενων προ¬ 
μηθειών, εργασιών, μεταφορών κ.λ.π. και η υποβολή τους 
στο Λογιστήριο για την εκκαθάριση της δαπάνης. 

Δ. Γ ραφείο Διαχείρισης Υλικού 

1. Επιμελείται για την έγκαιρη παραλαβή των κάθε εί¬ 
δους προμηθευόμενων υλικών και ειδών, πλην εκείνων 
που προορίζονται για την εκτέλεση έργων, την εισαγωγή 
τους στην αποθήκη του Δήμου με τη συνοδεία των ποσο¬ 
τικών παραστατικών στοιχείων και την παράδοση τους 
για κάθε περίπτωση στις οικείς υπηρεσίες του Δήμου. 

2. Είναι υπεύθυνο για την ασφαλή φύλαξη και καλή συ¬ 
ντήρηση του αποθηκευόμενου υλικού και την ακρίβεια 


του υπόλοιπου καθώς αυτό προκύπτει, σε κάθε στιγμή 
από το βιβλίο Υλικού. 

3. Χρησιμοποιεί βοηθητικά έντυπα, δελτίων, καρτελών, 
κ.λ.π. τα οποία εγκρίνονται από το Δήμαρχο. 

4. Εισηγείται την εκποίηση του για διάφορους λόγους 
μη χρήσιμου υλικού ή την καταστροφή αυτού λόγω πα- 
λαιότητας και ενεργεί για την τήρηση της αναγκαίας για 
το ποσό αυτό διαδικασίας. 

5. Ενεργεί τα νόμιμα για τη βεβαίωση του αντίτιμου κάθε 
ζημιάς που προκύπτει λόγω απώλειας ειδών ή υλικών γενι¬ 
κά σε βάρος του έχοντας την ευθύνη γι’ αυτή υπολόγου. 

6. Ο υπάλληλος στον οποίο έχει ανατεθεί η διαχείριση 
του υλικού ευθύνεται προσωπικός για κάθε ζημιά του δή¬ 
μου που θα προέλθει από αμέλεια του, για τη διατήρηση 
και γενικά συντήρηση σε καλή κατάσταση του απ’ αυτόν 
διαχειριζομένου υλικού και για κάθε αντικανονική διάθε¬ 
ση τέτοιου υλικού. 

7. Τηρεί και ενημερώνει έγκαιρα και σωστά τα απαιτού- 
μενα βιβλία χρεοπιστώσεως μηχανών, μηχανημάτων και 
λοιπών εξαρτημάτων του Δήμου. 

8. Επιμελείται τον εφοδιασμό των Υπηρεσιών μετά ανα¬ 
γκαία για τη λειτουργία τους είδη. 

9. Τηρεί στατιστικούς πίνακες για τα προμηθευόμενα εί¬ 
δη, κάθε έτος, με όλα τα στοιχεία που διευκολύνουν τον 
έλεγχο των προμηθειών και την καλύτερη οργάνωση 
τους. 

10. Αξιολογεί τα στατιστικά στοιχεία κατανάλωσης των 
διαφόρων υλικών σε σχέση με τον βαθμό απορρόφησης 
αυτών, ως και τα χρονικά όρια, τις διαδικασίες πραγματο¬ 
ποίησης των προμηθειών και επιμελείται για την έγκαιρη 
έναρξη των απαιτούμενων προμηθευτικών διαδικασιών, 
παίρνοντας υπόψη την ανάγκη συντονισμού των προμη¬ 
θειών σε μια ενιαία προμήθεια. 

Ε. Γ ραφείο Εκκαθάρισης Δαπανών 

Φροντίζει για την εκκαθάριση και εντολή της πληρωμής 
όλων των δαπανώντου δήμου, σύμφωνα με το Νόμο. 

Ελέγχει την πληρότητα και νομιμότητα των δικαιολογη- 
τικών και γενικά των παραστατικών στοιχείων κάθε δαπά¬ 
νης, καθώς και αν υπάρχει ανάλογη πίστωση στον προϋ¬ 
πολογισμό και εκδίδει χρηματικά εντάλματα. Πληρωμής. 

Ελέγχει τη νομιμότητα των εκθέσεων αναλήψεως δα¬ 
πανών για τις εργασίες, τις προμήθειες, τα έργα, κ.λ.π. 
που εκτελούνται από το Δήμο και τηρεί τα υπό του νόμου 
προβλεπόμενα βιβλία. 

Θα τηρεί το νέο διπλογραφικό λογιστικό σύστημα από 
της εφαρμογής του. 

Στ. Γ ραφείο Διοίκησης και Διαχείρισης Κοιμητηρίου 

Επιμελείται για την σύνταξη και προσαρμογή του κανο¬ 
νισμού λειτουργίας και δικαιωμάτωντου Κοιμητηρίου στα 
κάθε φορά νέα δεδομένα. 

Τηρεί τις διατάξεις του κανονισμού, νόμων εγκυκλίων 
και οδηγιών. 

Μεριμνά για την εφαρμογή των ισχυουσών υγειονομι¬ 
κών διατάξεων στο χώρο του νεκροταφείου. 

Επιμελείται της καθαριότητας και της ευπρεπούς εμ¬ 
φάνισης του χώρου. 

Συγκεντρώνει τα αναγκαία βεβαιωτικά στοιχεία, εκδίδει 
τις οίκοθεν εντολές για την έγκαιρη είσπραξη των τελών 
και των δικαιωμάτων που προέρχονται από τη χρήση του 
νεκροταφείου. 

Προβαίνει στην σύνταξη και την αποστολή στο ταμείο 
των βεβαιωτικών καταλόγων εσόδων που για οποιοδήπο- 
τε λόγο καθυστερούν. 

Τηρεί τα απαραίτητα στοιχεία για κάθε ταφή και φύλα¬ 
ξη οστών. 

Τηρεί τα από το νόμο προβλεπόμενα βιβλία που αφο¬ 
ρούν την λειτουργία του νεκροταφείου. 

Εκτελεί γενικά κάθε άλλη υπηρεσία που προβλέπεται 
από τον κανονισμό του νεκροταφείου ή των ειδικών περί 
κοιμητηρίων νόμου. 

ΤΜΗΜΑ ΕΙΔΙΚΗΣ ΤΑΜΕΙΑΚΗΣ ΥΠΗΡΕΣΙΑΣ 

Α. Γραφείο Εσόδων 

• Διεξάγει κάθε εργασία που σχετίζεται με την είσπρα¬ 
ξη όλωντων εσόδων του Δήμου. 

• Εισπράττει μετά αρμόδια όργανά του κάθε έσοδο του 
Δήμου. 

• Τηρεί όλα τα βιβλία που προβλέπονται από το Νόμο ή 
από εσωτερικούς κανονισμούς της Υπηρεσίας του Δή¬ 
μου. 

• Ενημερώνει τους φορολογικούς καταλόγους και τις 
τηρούμενες καρτέλες περί των μεταβολών που προέρχο¬ 
νται από καταθέσεις, αυξομειώσεις ή διαγραφές λόγω λα¬ 
θών ή κάποιων αποφάσεων αρμοδίων επιτροπών ή Δικα¬ 
στηρίων. 

• Καλεί τους φορολογούμενους, με τον τρόπο που προ- 
βλέπονται οι οικείες διατάξεις του Δημοτικού Και Κοινοτι¬ 
κού Κώδικα, της φορολογικής νομοθεσίας και του Νόμου 
περί εισπράξεων δημοσίων εσόδων για την εκπλήρωση 
των υποχρεώσεων τους. 

• Ενεργεί τη νόμιμη διαδικασία για την άσκηση των από 
το νόμο οριζομένων αναγκαστικών μέτρων των από κάθε 
αιτία, οφειλετώντου Δήμου. 

• Συντάσσει και υποβάλει περιοδικές καταστάσεις ει¬ 
σπράξεων. 

Β. Γ ραφείο Εξόδων 

• Παραλαμβάνει τα χρηματικά εντάλματα που παραδί- 
δονται σε αυτό από την αρμόδια Υπηρεσία του Δήμου 
ελέγχει τα προς εξόφληση χρηματικά εντάλματα και κα¬ 
ταχωρεί τα ενδεικτικά αυτών στοιχεία στα βιβλία «καθολι¬ 
κό» και «τρεχούμενων λογαριασμών». 

• Ενεργεί την άθροιση και τη συμφωνία των ενεργού- 
μενων πληρωμών με αυτές του γραφείου παρακαταθη¬ 
κών. 

• Συντάσσει και υποβάλει αρμοδίως αναλυτικές και συ¬ 
γκεντρωτικές καταστάσεις κάθε μήνα, κάθε τρίμηνο, κά¬ 
θε εξάμηνο και στο τέλος κάθε έτους. 

• Ισοζυγίζει τις κρατήσεις και τις αποδίδει σε δικαιού¬ 
χους οργανισμούς. 

• Συγκεντρώνει και παραδίδει στην αρμόδια υπηρεσία 
του Δήμου τα απολογιστικά στοιχεία του έτους. 

• Για την είσπραξη των εσόδων του Δήμου, εφαρμόζο¬ 
νται οι ισχύουσες διατάξεις «περί εισπράξεως των Δημο¬ 
σίων Εσόδων». Τα ταμειακά όργανα του δήμου ασκούν 
αντίστοιχα όλες στις πιο πάνω διατάξεις οριζόμενες αρ¬ 
μοδιότητες. 

• Τα καθήκοντα του Δημοτικού Ταμία ορίζονται ειδικό¬ 
τερα ως εξής: 

Εισπράττει ο ίδιος και με ειδικά διατιθέμενα για το σκο¬ 
πό αυτό εισπρακτορικά όργανα άλατα έσοδα του Δήμου, 
τα προσδιορισθέντα με τον ετήσιο προϋπολογισμό ή με 
τις εκδοθείσες για τη συμπλήρωση αυτών ειδικές πράξεις 
του Δημοτικού Συμβουλίου, καθώς και όλα τα μη εισπρα- 
χθέντα για οποιοδήποτε λόγο, έσοδα των προηγούμενων 
ετών. 

Ενεργεί επίσης για την είσπραξη κάθε άλλου για λογα¬ 


ριασμό του δήμου εσόδων καθώς και υπέρ τρίτων εσόδων 
των οποίων η είσπραξη θα ανατεθεί στο Δήμο νόμιμα. 

Συμφωνεί μετά από έλεγχο των χρηματικών ενταλμά¬ 
των για την εξόφληση μέσα στα όρια των χορηγούμενων 
με τον προϋπολογισμό ή με ειδικές αποφάσεις του Δημο¬ 
τικού Συμβουλίου πιστώσεων, σύμφωνα με τις ισχύουσες 
σε κάθε περίπτωση γενικές ή ειδικές διατάξεις του νόμου. 

Ασκεί ή εντέλλεται τη λήψη όλων των από τους νόμους 
περί κυρώσεως των Δημοσίων εσόδων επιτρεπόμενων 
αναγκαστικών μέτρων κατά των από κάθε αιτία οφειλετών 
του Δήμου. 

Ασκεί την ποινική δίωξη κατά των οργάνων που έχουν 
επιφορτιστεί την εκτέλεση των ενταλμάτων προσωπικής 
κρατήσεως για την τυχόν επιδειχθείσα από αυτά αμέλεια. 

Εποπτεύει την υπηρεσία της είσπραξης και μεριμνά, την 
είσπραξη των δημοτικών και λοιπών εσόδων, ως και κάθε 
σχετική, για το σκοπό αυτό ενέργεια συντελείται μέσα 
στις νόμιμες προθέσεις. 

• Προσδιορίζει εγγράφως στους εισπράκτορεςτα έσο¬ 
δα των οποίων ανατίθενται σ’ αυτούς η είσπραξη καθώς 
και η προθεσμία εισπράξεως και αποφαίνεται - σχετικά με 
τη χρηματική διαχείριση αυτών. 

• Υποβάλλει σε τακτές προθεσμίες στο Δήμαρχο τις 
οριζόμενες από το νόμο ή άλλες διατάξεις ή αποφάσεις 
περιοδικές καταστάσεις περί των εσόδωντου Δήμου. 

• Λογοδοτεί στο Ελεγκτικό Συνέδριο για τον ίδιο και τα 
στη διάθεση του εισπρακτορικά και διαχειριστικά όργανα, 
σύμφωνα με τις κείμενες διατάξειςτου Δημοτικού και Κοι¬ 
νοτικού Κώδικα. 

• Υπέχει έναντιτου Δήμου, τις ευθύνες που υπέχει ο Δη¬ 
μόσιος Ταμίας του Δημοσίου. 

• Δεν δικαιούται να κρατεί στο Ταμείο περισσότερο από 
ένα δωδεκατημόριο των γραμμένων στον προϋπολογι¬ 
σμό του δήμου εξόδων. 

Γ. Γ ραφείο Διοικητικής Εκτέλεσης 

Εκδίδει τις παραγγελίες για αναγκαστικές κατασχέσεις 
κινητής ή ακινήτου περιουσίας. 

Παρακολουθεί τις εκδιδόμενες κατασχέσεις από Δικα¬ 
στικό Επιμελητή. 

Προβαίνει στην αποστολή εγγράφων στα διάφορα Υπο¬ 
θηκοφυλακεία του νομού Αττικής για παραγγελίες που 
επιστράφηκαν βεβαιωμένες. 

Ενεργεί για την έκδοση προγραμμάτων πλειστηρια- 
σμού. 

Χορηγεί έγγραφα για άρση κατάσχεσης επί εκθέσεων 
κατασχέσεων που έχουν εξοφληθεί. 

Λοιπές εργασίες που τυχόν προκύπτουν με την αρμο¬ 
διότητα της όπωςπ.χ. απαγόρευση αποδημίας. 

Δ. Γ ραφείο Προϋπολογισμού - Απολογισμού 

Στην αρμοδιότητάτου ανήκουν: 

• Η σύνταξη σχεδίου προϋπολογισμού εσόδων - εξό¬ 
δων σε συνεργασία μετις αρμόδιες υπηρεσίεςτου δήμου 
προκειμένου να τεθεί υπόψη των προϊσταμένων και Διευ- 
θυντού Διοικητικών και Οικονομικών Υπηρεσιών, πριν δια¬ 
βιβαστεί στο Δήμαρχο για τη Δημαρχιακή Επιτροπή. 

• Η παρακολούθηση της πορείας προϋπολογισμού 
εσόδων - εξόδων και η εισήγηση για αναμόρφωση του 
όπου και όταν παρίσταται ανάγκη. 

• Η εκτέλεση κάθε εργασίας που αφορά θέματα προϋ¬ 
πολογισμού σχετικά με την πρόβλεψη της εν γένει υλο¬ 
ποίησης τους ανάλογα με την κίνησης των λογαριασμών. 

• Η τήρηση ειδικού αρχείου προϋπολογισμού και απο¬ 
λογισμού του Δήμου με όλες τις σχετικές αποφάσεις, 

εγκρίσεις, κ.λ.π. καθώς και αυτό του Δημοτικού χρέους 
κ.λ.π. και η συγκέντρωση στατιστικών πληροφοριών που 
αναφέρονται σε οικονομικά θέματα του Δήμου και είναι 
χρήσιμες για τις προβλέψεις του απολογισμού. 

ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 
ΤΜΗΜΑ ΕΡΓΩΝ 

Α. Γραφείο Μελετών έργων και Προμηθειών 

• Καταρτίζει τις μελέτες για την κατασκευή έργων οδο¬ 
ποιίας και κτιριακών έργων δηλαδή Αρχ/κών - Στατικών - 
Ηλεκτρομηχανολογικών μελετών. 

• Συντάσσει μελέτες φωτισμού οδών. 

• Συντάσσει μελέτες μικροφωνικής κάλυψης εκδηλώ¬ 
σεων. 

• Συντάσσει μελέτες στατικές νέων κτιρίων. 

• Συντάσσει μελέτες φωτισμού - πυρασφάλειας - θερ¬ 
μομόνωση - ηχομόνωση Δημοτικών Κτιρίων. 

• Συντάσσει μελέτες προμήθειας ηλεκτρομηχανολογι- 
κού υλικού οχημάτων (τεχνικές προδιαγραφές), μηχανη¬ 
μάτων και κάθε είδους προμηθειών. 

• Συντάσσει τα τεύχη δημοπράτησης - τη θεώρηση των 
μελετών και την προώθηση της διαδικασίας για τη δημο¬ 
πράτησης των έργωνενώπιοντηςΔημαρχιακής επιτροπής. 

• Τηρεί αρχείο μελετών και έκδοσης αδειών κατασκευ¬ 
ής και ανακαίνισης Δημοτικών κτιρίων. 

Β. Γ ραφείο Κατασκευής και Επίβλεψης Έργων 

Στην αρμοδιότητα του ανήκουν: 

Η επιμέλεια (ήτοι συγκέντρωση στοιχείων και εισηγή¬ 
σεις) για την κατάρτιση του Τεχνικού Προγράμματος έρ¬ 
γων και τροποποιήσεων αυτού. 

Η τήρηση αρχείου Νομοθεσίας, μελετών και επιστημο¬ 
νικών συγγραμμάτων κ.λ.π. εποπτικού υλικού. 

Η επίβλεψη και διεκπεραίωση κάθε διαδικασίας που 
αφορά στην εκτέλεση και παραλαβή τεχνικών έργων, ως 
η εγκατάσταση του εργολάβου, ο έλεγχος της σωστής 
εφαρμογής των όρων σύμβασης, η παρακολούθηση της 
κανονικής προόδου των εργασιών, η παράδοση των υλι¬ 
κών, ο έλεγχος των επιμετρήσεων, η σύνταξη των λογα¬ 
ριασμών, η έγκαιρη σύνταξη και εισήγηση για έγκριση συ¬ 
γκριτικών πινάκων, η εφαρμογή του νόμου περί αναπρο¬ 
σαρμογής τιμών και των σχετικών με το νόμο τούτο 
εγκυκλίων και οδηγιών, η επίλυση φορολογικών διαφο¬ 
ρών με τους εργολάβους κ.λ.π. 

Η τήρηση φακέλων έργων με όλα τα στοιχεία σύμφωνα 
με τις διατάξεις του νόμου περί εκτέλεσης δημοτικών και 
κοινοτικών έργων. 

Η παροχή συνεχώς στα αρμόδια γραφεία των απαραί¬ 
τητων στοιχείων λογιστικής παρακολούθησης των έργων 
ως και φακέλου με πλήρη στοιχεία αμέσως μετά την ολο¬ 
κλήρωση αυτών με τη διενέργεια παραλαβής και εκκαθά- 
ρισης. 

Η επιμέλεια της πρόσληψης του αναγκαίου εκάστοτε 
προσωπικού για την εκτέλεση των έργων συντήρησης 
των κτιριακών και λοιπών εγκαταστάσεων κοινοχρήστων 
χώρων, με αυτεπιστασία και η παροχή εγκαίρως των απα¬ 
ραίτητων στοιχείων στο Τμήμα Προσωπικού για την αντι¬ 
μετώπιση κάθε θέματος που αφορά το πιο πάνω προσω¬ 
πικό. 

Γ. Γ ραφείο Οδοποιίας και Συντήρησης Έργων 

Καταρτίζει τα προγράμματα του δήμου για την κατα¬ 
σκευή, ανακατασκευή και συντήρηση των οδών - πεζο¬ 
δρομίων - πλατειών - πεζοδρομίων και λοιπών κοινοχρή¬ 
στων χώρων. 


Συντάσσει τις μελέτες και μεριμνά για την επίβλεψη των 
έργων που αναφέρονται στο αντικείμενο του γραφείου. 

Τηρεί τις μελέτες και μεριμνά για την επίβλεψη των έρ¬ 
γων που αναφέρονται στο αντικείμενο του γραφείου. 

Τηρείτο υψομετρικό σχέδιο της πόλης, φροντίζει για τη 
συμπλήρωση του και χορηγεί στους ενδιαφερομένους τα 
στοιχεία που απαιτούνται για την εφαρμογή του, ακόμη 
εκδίδει τις απαιτούμενες βεβαιώσεις υψομέτρων για την 
έκδοση οικοδομικών αδειών. 

Ρυθμίζει την κίνηση των συνεργείων και μηχανημάτων 
έργων του δήμου για την εκτέλεση έργων και εκτέλεση 
εργασιών. 

Συγκέντρωση υλικού και τήρηση τεχνικού φυσικού αρ¬ 
χείου (π.χ. σε φακέλους) έργων της Διεύθυνσης σε τρία 
επίπεδα: 

Προγραμματιζόμενα έργα 

Υπό εκτέλεση έργα 

Αποπερατωθέντα 

Στο αρχείο περιλαμβάνονται κάθε φύσης έγγραφα. 
Έντυπα, αλληλογραφία, παραστατικά, μελέτες, σχέδια, 
κ.λ.π. που προγραμματίζει, εκτελεί ή έχει αποπερατώσει 
η Διεύθυνση. 

Τήρηση τεχνικής βιβλιοθήκης και αρχείου τεχνικής νο¬ 
μοθεσίας. 

Τήρηση τεχνικού πληροφοριακού αρχείου έργων της 
Διεύθυνσης. Στο αρχείο τηρούνται κάθε είδους ποσοτικά 
και τεχνικά χαρακτηριστικά των έργων που προγραμματί¬ 
ζονται, εκτελούνται ή έχουν αποπερατωθεί (π.χ. στοιχεία 
ταυτότητας έργου, στοιχεία μελετητών/αναδόχων, βασι¬ 
κά μεγέθη του έργου, χρονοδιαγράμματα, φάσεις στάδια 
εκτέλεσης, αναλώσεις υλικών, αναλώσεις μηχανικού εξο¬ 
πλισμού, κ.λ.π.). 

Τήρηση κοστολογικού αρχείου έργων της Διεύθυνσης. 
Στο αρχείο τηρούνται κάθε είδους δαπάνες και αναλώ¬ 
σεις που αντιστοιχούν στην εκτέλεση καθενός από τα έρ¬ 
γα της Διεύθυνσης. 

Τήρηση αρχείου προγραμμάτων έργων της Διεύθυν¬ 
σης. 

Τήρηση αρχείου διατιθέμενων τεχνικών μέσων και αν¬ 
θρωπίνου δυναμικού της Διεύθυνσης. 

Τήρηση στοιχείων κατανομής και απασχόλησης τεχνι¬ 
κών μέσων και προσωπικού στα επιμέρους έργα της Δι¬ 
εύθυνσης. 

Συνεχής συγκέντρωση στοιχείων από την εξέλιξη της 
εκτέλεσης των έργων της Διεύθυνσης με βάση συγκεκρι¬ 
μένα παραστατικά/ έντυπα (π.χ. δελτία προόδου, εργα¬ 
σιών, πιστοποιήσεις, πληρωμές εργολάβων, δελτία εργα¬ 
σίας προσωπικού, κ.λ.π.). 

Παροχή πληροφοριών προς τα υπόλοιπα τμήματα της 
Διεύθυνσης των Υπηρεσιών του Δήμου, είτε κατά περί¬ 
πτωση (μετά από σχετική ζήτηση) είτε με συστηματικό 
τρόπο (π.χ. με περιοδικές απολογιστικές καταστάσεις) 
για την πορεία εξέλιξης των έργων της Διευθύνσεως από 
χρονικής, οικονομικής και κοστολογικής άποψης. 

Εξαγωγή περιοδικών στατιστικών καταστάσεωνπου αφο- 
ρούντην εκτέλεση των έργων καθώς καιτην αξιοποίηση των 
διατιθέμενων μέσων και του τεχνικού προσωπικού. 

Χειρισμοί του μηχανογραφικού εξοπλισμού που είναι 
αναγκαίο για την αποδοτική εκτέλεση των δραστηριοτή¬ 
των του τμήματος. 

Η επιμέλεια των επισκευών και συντηρήσεων των κτι- 
ριακών και λοιπών εγκαταστάσεων (δημοτικών, αθλητι¬ 
κών, κ.λ.π.) με το τεχνικό συνεργείο της υπηρεσίας. 

Η φροντίδα για την συντήρηση και εξωραϊσμό των κοι¬ 
νοχρήστων χώρων, πλακοστρώσεων, κ.λ.π. 

Η φροντίδα για την έκδοση αδειών τομείς οδοστρώμα¬ 
τος και πεζοδρομίων ύστερα από αιτήσεις των Ο.Κ.Ω. και 
η μέριμνα για την πλήρη και έντεχνη αποκατάσταση των 
τυχόν ζημιών. 

Η μέριμνα για την κατασκευή, επισκευή και συντήρηση 
των πεζοδρομίων από τους υπόχρεους. 

Δ. Γραφείο Μηχανολογικού - Ηλεκτρολογικού 

Συντάσσει τις κάθε είδους μηχανολογικές και ηλεκτρο- 
λογικές μελέτες για την εκτέλεση δημοτικών έργων και 
προμηθειών της αρμοδιότητας του και φροντίζει για την 
εκτέλεση και επίβλεψη των εργασιών. 

Προγραμματίζει για την επέκταση, συντήρηση και επι¬ 
σκευή του δικτύου φωτεινής σηματοδότησης για την ρύθ¬ 
μιση της κυκλοφορίας στην περιοχή του Δήμου. 

Εκτιμά τις ανάγκες σε τεχνικό εξοπλισμό, εργαλεία, αν¬ 
θρώπινο δυναμικό κατά ειδικότητες ποσοτήτων υλικών 
κατ’ είδος κ.λ.π. 

Η επιμέλεια για την συντήρηση κάθε μηχανολογικής 
εγκατάστασης του Δήμου. 

Η εισήγηση για την ασφάλιση των οχημάτων, των εγκα¬ 
ταστάσεων καθώς και για την προμήθεια νέων οχημάτων 
σε συνεργασία με το γραφείο προγραμματισμού. 

Η ενέργεια κάθε πράξης που έχει σχέση με το μηχανο¬ 
λογικό εξοπλισμό του Δήμου, τη συντήρηση και την καλή 
λειτουργία του. 

Η επέκταση, συντήρηση, επισκευή και βελτίωση του δι¬ 
κτύου ηλεκτροφωτισμού των οδών και γενικά των κοινο¬ 
χρήστων υπαίθριων χώρωντου Δήμου, καθώς καιτου φω¬ 
τισμού για την ανάδειξη των δημοτικών κτιρίων, μνημείων 
και αρχαιολογικών χώρων της περιοχής του Δήμου. 

Η εγκατάσταση και συντήρηση κάθε είδους πληροφο¬ 
ριακών πινακίδων στην περιοχή του Δήμου (πινακίδες 
ονομασίας οδών και πλατειών, αρίθμηση κτιρίων, παρο¬ 
χής πληροφοριών σε οδηγούς και διερχόμενους). 

Η συνεργασία με το αρμόδιο γραφείο για την έγκαιρη 
προμήθεια των υλικώντων έργων που εκτελείτο γραφείο. 

Η επιμέλεια και αποκατάσταση κάθε είδους βλάβης που 
έχει σχέση με τον ηλεκτροφωτισμό του Δήμου. 

Φροντίζει επίσης για την καλή λειτουργία, συντήρηση 
και επισκευή των ηλεκτρολογικών εγκαταστάσεων του 
δημοτικού φωτισμού της πόλης, των δημοτικών καταστη¬ 
μάτων, των τηλεφωνικών και μικροφωνικών εγκαταστά¬ 
σεων, καθώς επίσης φροντίζει για τον εορταστικό φωτι¬ 
σμό και στολισμό της πόλης. 

Ε. Γ ραφείο Τεχνικών Συνεργείων 

Φροντίζει για την επισκευή και συντήρηση: 

Όλων των σχολικών κτιρίων. 

Όλωντων δημοτικών κτιρίων και καταστημάτων. 

Όλων των δημοτικών χώρων, υπαίθριων και στεγασμέ¬ 
νων, συγκέντρωσης και ψυχαγωγίας των δημοτών. 

Όλωντων εγκαταστάσεων αθλητισμού. 

Όλων των λοιπών κτιριακών εγκαταστάσεων που δεν 
περιλαμβάνονται στις πιο πάνω κατηγορίες. 

Εκτελεί μικροέργα και εργασίες συντήρησης, καθώς 
και έργα που εκτελεί ο Δήμος με αυτεπιστασία και που 
αφορούν την κατασκευή, ανακατασκευή, συντήρηση 
οδών, πεζοδρομίων, πλατειών, πεζοδρομίων κ.λ.π. κοινο¬ 
χρήστων χώρων πάρκων, παιδικών χαρών και χώρων ανα¬ 
ψυχής γενικά, αποχέτευσης, κτιρίων. 

Στ. Γ ραφείο Ειδικών Μελετών 

Στην αρμοδιότητα του γραφείου αυτού ανήκουν: 


Η σύνταξη ειδικών μελετών (κυκλοφοριακές - πολεοδο- 
μικές) που από τη φύση τους απαιτούν ειδικές γνώσεις. 

Κατά τη σύνταξη αυτών των μελετών, το γραφείο συ¬ 
νεργάζεται και με ειδικευμένο επιστημονικό δυναμικό, 
εκτός Δήμου, για την πληρότητα και αναγκαιότητα της με¬ 
λέτης. 

Η συγκέντρωση συνθετών (επεξεργασμένου) πληρο¬ 
φοριακών στοιχείων και τεχνογνωσίας που είναι δυνατό 
να βοηθήσουν τις επιδιώξεις του δήμου (αναπτυξιακές 
μελέτες, έρευνες, κ.λ.π.) πάντα σε συνεργασία με την Δι¬ 
εύθυνση προγραμματισμού και ανάπτυξης. 

ΤΜΗΜΑ ΠΟΛΕΟΔΟΜΙΑΣ 

Α. Γ ραφείο Έκδοσης οικοδομικών Αδειών 

Στην αρμοδιότητα του ανήκουν: 

Έλεγχος των τεχνικών μελετών και των λοιπών δικαιο- 
λογητικών και στοιχείων που απαιτούνται για την έκδοση 
οικοδομικών αδειών. 

Έκδοση οικοδομικών αδειών σύμφωνα με τα προβλε- 
πόμενα από τις σχετικές νομοθετικές διατάξεις. 

Παρακολούθηση και έλεγχος ορθής εφαρμογήςτων οικο¬ 
δομικών αδειών. Έκδοση διαφόρων βεβαιώσεων που σχετί¬ 
ζονται με την ύπαρξη της οικοδομικής άδειας και την κανονι¬ 
κή εφαρμογή των τεχνικών μελετών που περιλαμβάνει. 

Παροχή προς κάθε ενδιαφερόμενο πληροφοριών που 
σχετίζονται με την ορθή εφαρμογή του Γ.Ο.Κ. και των ει¬ 
δικότερων διατάξεων που σχετίζονται με την οικοδόμηση 
στη πόλη. 

Β. Γραφείο Τοπογραφικών Εφαρμογών και Απαλλο¬ 
τριώσεων 

• Εκτέλεση εργασιών για την εφαρμογή του σχεδίου 
πόλης ή των εκτός σχεδίου αδειών επί του εδάφους (κα¬ 
θορισμός οικοδομικών γραμμών, σύνταξη και έλεγχος το- 
πογραφικών διαγραμμάτων κ.λ.π.) 

• Τήρηση των σχεδίων διαδικασιών, κατάρτιση και έκ¬ 
δοση πράξεων αναλογισμού, προσκυρώσεις και τακτο¬ 
ποιήσεις οικοπέδων. 

• Εκτέλεση τοπογραφικών εργασιών που ανατίθενται 
σε τρίτους. 

• Συνεχής ενημέρωση των τοπογραφικών διαγραμμά¬ 
των του σχεδίου πόλης. 

• Τήρηση αρχείου πολεοδομικών σχεδίων. 

Γ. Γ ραφείο Αυθαιρέτων - Επικίνδυνων Οικοδομών 

Στην αρμοδιότητα του ανήκουν: 

• Καταγραφή και χαρακτηρισμός αυθαιρέτων κτισμά- 
των στην περιοχή του δήμου. Εισήγηση μέτρων προλη¬ 
πτικών και κατασταλτικών για τον περιορισμό της αυθαί¬ 
ρετης δόμησης (πρόληψη, κατεδάφιση, νομιμοποίηση, 
επιβολή προβλεπόμενων ποινών). 

• Συνεργασία με το Τμήμα Δημοτικής Αστυνομίας για 
ζητήματα αστυνόμευσης αυθαιρέτων. 

• Τήρηση των διαδικασιών που έχουν σχέση με την κα¬ 
τεδάφιση, νομιμοποίηση και την επιβολή διοικητικών και 
χρηματικών ποινών που έχουν σχέση με την αυθαίρετη 
δόμηση. 

Δ. Γ ραφείο Τροποποιήσεων Σχεδίου Πόλης 

Στην αρμοδιότητα του ανήκουν: 

• Φροντίζει για τις απαιτούμενες τροποποιήσεις του 
ρυμοτομικού σχεδίου. 

• Είναι αρμόδιο για τις εισηγήσεις περί τροποποίησης 
του Γ ενικού Πολεοδομικού Σχεδίου του δήμου και υπεύ¬ 
θυνο για την σύνταξη πολεοδομικών μελετών, αναθεωρή¬ 
σεων χρήσεως γης. 

• Τηρεί σχετικό αρχείο των πράξεων. 

Δ. Γραφείο Σχεδίου Πόλεως και Κτηματολογίου 

Στην αρμοδιότητα του ανήκουν: 

• Ο έλεγχος εφαρμογής της ρυμοτομίας, η μελέτη, η 
γνωμοδότηση και η σύνταξη των απαραίτητων τροποποι¬ 
ήσεων του σχεδίου πόλης και η εισήγηση για τη λήψη των 
σχετικών αποφάσεων, η παρακολούθηση των αναθεωρή¬ 
σεων ή επεκτάσεων του σχεδίου πόλης και των πράξεων 
εφαρμογής στα πλαίσια της Ε.Π.Α. 

• Η τήρηση αρχείου με τα στοιχεία τα σχετικά με το 
αντικείμενο του (διαταγμάτων, τροποποιήσεων, πράξεων 
αναλογισμού, κ.λ.π.) καθώς επίσης η τήρηση και η ενημέ¬ 
ρωση αρχείου για την ονοματολογία οδών και πλατειών. 

• Η τήρηση αρχείου των υψομετρικών μελετών των 
οδών και η σύνταξη των βεβαιώσεων. 

• Η ενέργεια κάθε είδους τοπογραφικής εργασίας και 
η συνεργασία με τα υπόλοιπα τμήματα της τεχνικής υπη¬ 
ρεσίας. 

• Η μέριμνα για τη σύνταξη των πράξεων αναλογισμού 
προκειμένου να απελευθερωθούν κοινόχρηστοι χώροι. 

• Η διατήρηση και η ενημέρωση των χαρτών και πινά¬ 
κων κτηματογράφησης Φ/Γ διαγραμμάτων για την Ε.Π.Α. 

• Η σύνταξη κτηματολογικών διαγραμμάτων των δημο¬ 
τικών κτημάτων γηπέδων. 

• Η οργάνωση και επίβλεψη των εργασιών σύνταξης 
χαρτογραφικών υποβάθρων με επίγειες μετρήσεις που 
ανατίθενται σε μελετητικά γραφεία. 

• Η επίβλεψη της ορθής εξάρτησης του χαρτογραφι- 
κού υλικού από το δημοτικό πολυγωνομετρικό και χωρο- 
σταθμικό δίκτυο και η ψηφιοποίηση των χαρτών. 

• Η σύνταξη και η ταυτόχρονη ενημέρωση του κτημα¬ 
τολογίου με πλήρη έρευνα συμβολαίων και διαγραμμά¬ 
των διανομής οικοπέδων ώστε να είναι εντάξιμο στο Εθνι¬ 
κό Κτηματολόγιο. 

ΤΜΗΜΑ ΠΡΟΣΤΑΣΙΑΣ ΠΕΡΙΒΑΛΛΟΝΤΟΣ 

Α. Γ ραφείο Κήπων και Δενδροστοιχιών 

Συντάσσει τις κάθε είδους μελέτες του τμήματος. 

Παρακολουθεί τις τελευταίες εξελίξεις που έχουν σχέ¬ 
ση με την ανάπτυξη σύγχρονων μεθόδων φυτεύσεως και 
παραγωγής. 

Φροντίζει για την ανάπτυξη της χλωρίδας και μελετά την 
επέκταση του υπάρχοντος πρασίνου της πόλης συγχρό¬ 
νως με την καλλιέργεια δένδρων, θάμνων και φυτών που 
σκοπό έχουν τον εμπλουτισμό των αλσυλλίων και κήπων 
της πόλης. 

Μελετά και επιβλέπει την υλοποίηση των σχετικών προ¬ 
γραμμάτων, τη φυτική παραγωγή και ότι ακόμα ήθελε προ- 
κύψει σχετικό με την ανάπτυξη φύτευσης - παραγωγής. 

Φροντίζει για την διαρρύθμιση, συντήρηση και καλλιέρ¬ 
γεια των δημοτικών αλσυλλίων, κήπων, κηπαρίων και δεν- 
δροστοιχιών και την προμήθεια για φύτευση δένδρων, 
θάμνων και φυτών από το εμπόριο και ακόμα για την εκτέ¬ 
λεση κάθε εργασίας συντήρησης και εμπλουτισμού του 
υπάρχοντος πρασίνου τη πόλης. 

Φροντίζει για την καλή λειτουργία και συντήρηση των 
οργάνων των κέντρων παιδικής χαράς που λειτουργούν 
στην πόλη και για την όλη συντήρηση του υπόλοιπου εξο¬ 
πλισμού των χώρων αυτών (παγκάκια, κιγκλιδώματα, 
κ.λ.π.) καθώς και για τη φύλαξη τους. 

Β. Γ ραφείο Επέκτασης και Συντήρησης Πρασίνου 

Στην αρμοδιότητά του ανήκουν: 

• Η επιμέλεια της σύνταξης μελετών, που απαιτούνται 


για την εκτέλεση έργων και προμηθειών υλικών προς επέ¬ 
κταση και συντήρηση του πρασίνου. 

• Η μέριμνα για την εκτέλεση έργων διαμόρφωσης, 
εγκατάστασης και συντήρησης του πρασίνου. 

• Η κατάρτιση προγράμματος για το πότισμα, κλάδεμα, 
σκάλισμα, λίπανση και λήψη μέτρων προστασίας από 
ασθένειες του πρασίνου κατά περιοχές είδη και εποχές 
και παρακολούθηση της εφαρμογής του εκάστοτε προ¬ 
γράμματος. 

• Η παρακολούθηση της εργασίας του εργατοτεχνικού 
προσωπικού της υπηρεσίας αυτής και η παροχή εγκαί¬ 
ρως, στοιχείων, απαραίτητων στο τμήμα προσωπικού για 
την αντιμετώπιση κάθε θέματος που αφορά το προσωπι¬ 
κό αυτό. 

• Η οργάνωση ομάδων προστασίας πρασίνου και δα¬ 
σών από πυρκαγιές. 

• Η μέριμνα για τη διαφύλαξη και νομική προστασία 
πρασίνου. 

• Η ευθύνη εκστρατείας για τη διαφώτιση του λαού πά¬ 
νω στα περιβαλλοντικά προβλήματα και η πρόταση μέ¬ 
τρων για την αποφυγή της ρύπανσης και την καταβολή 
των αιτιών που την προκαλούν. 

• Η διενέργεια αυτοψίας σε συνεργασία με τους σχετι¬ 
κούς δημόσιους φορείς και την ειδική υπηρεσία του Δή¬ 
μου και η λήψη κάθε νόμιμου μέσου για τη δίωξη των ρυ- 
παινουσών βιοτεχνιών - βιομηχανιών και ιδιωτών. 

Γ. Γ ραφείο Καθαριότητας 

Μελετά, συντάσσει και τροποποιεί τα προγράμματα 
αποκομιδής απορριμμάτων, οδοκαθαρισμού, πλύση 
οδών, πεζοδρόμων και πεζοδρομίων και κάθε πρόγραμμα 
ή ιδέα που αφορά τη βελτίωση των παρεχόμενων υπηρε¬ 
σιών προς τους Δημότες. 

Εισηγείται τρόπους αύξησης της παραγωγικότητας με 
χρησιμοποίηση πρακτικών και σύγχρονων τεχνολογικών 
μέτρων. 

Παρακολουθεί και ελέγχει την εφαρμογή των προγραμ¬ 
μάτων και το λειτουργικό αποτέλεσμα της προσπάθειας 
της καθαριότητας γενικά. 

Συντάσσει στατιστικά στοιχεία του ημερήσιου όγκου 
και βάρους των αποκομιζομένων απορριμμάτων ελέγχο¬ 
ντας τα σχετικά ζυγολόγια. 

Συντάσσει και παρακολουθεί όλες τις εκθέσεις δαπά¬ 
νης για την προμήθεια των υλικών καθαριότητας και των 
μελετών αυτεπιστασίας παρακολουθώντας τις πιστώσεις 
του προϋπολογισμού. 

Συνεργάζεται με τον Ενιαίο Σύνδεσμο Δήμων και κοινο¬ 
τήτων και παρακολουθείτην ομαλή λειτουργίατου χώρου 
αποκομιδής και ταφής απορριμμάτων (χωματερή). 

Εισηγείται ακόμα για τοντεχνολογικό εξοπλισμό και την 
ανανέωση του, καθώς και τις ετήσιες οικονομικές ανά¬ 
γκες καθαριότητας. 

Ελέγχει την τήρηση καθαριότητας σε όλη τη περιοχή 
του δήμου. 

Ελέγχει την πιστή εφαρμογή του κανονισμού καθαριό¬ 
τητας του Δήμου. 

Συνεργάζεται με τη δημοτική αστυνομία για τον έλεγχο 
και την τήρηση των διατάξεων που αφορούντην καθαριό¬ 
τητα, τη μόλυνση του περιβάλλοντος κ.λ.π. 

Ελέγχει τη σωστή τήρηση των δρομολογίων των απορ¬ 
ριμματοφόρων για την περισυλλογή και την απόρριψη 
των απορριμμάτων. 

Ελέγχει και παρακολουθεί τον τομέα αποκομιδής των 
απορριμμάτων ανά την πόλη γενικά. 

Μεριμνά για την μεταφορά, ζύγιση, απόρριψη και εντα¬ 
φιασμό των απορριμμάτων στις χωματερές. 

Μεριμνά κυρίως για την αποκομιδή των απορριμμάτων 
από τα σπίτια, τις λαϊκές αγορές, τα ιδρύματα, εμπορικά 
καταστήματα, βιομηχανίες, από εστίες απορριμμάτων σε 
ακάλυπτους χώρους, κ.λ.π. 

Φροντίζει για τον καθαρισμό του οδικού δικτύου της 
πόλης, των κοινοχρήστων χώρων ,των πλατειών, εστιών 
μολύνσεως, πάρκων, κήπων, παιδικών χαρών κ.λ.π. συ¬ 
γκεντρώνει και τοποθετεί τα απορρίμματα σε χώρους 
φόρτωσης και στη συνέχεια μεριμνά για την άμεση απο¬ 
μάκρυνση τους. 

Δ. Γραφείο Προγραμματισμού Κίνησης και Συντήρησης 
Οχημάτων 

Στην αρμοδιότητά του ανήκουν: 

• Η ενέργεια κάθε πράξης που αφορά στην κίνηση, 
στην επισκευή και συντήρηση όλου του τροχαίου υλικού 
του Δήμου (αυτοκίνητα, μηχανήματα, δίκυκλα), ώστε να 
είναι σε άριστη κατάσταση, για την ομαλή και εύρυθμη 
λειτουργία των Υπηρεσιών. 

• Η επισήμανση τυχόν βλαβών του τροχαίου υλικού, 
που προέρχεται από κακή χρήση των χειριστών (οδηγών 
κλπ) και η αναφορά στον Προϊστάμενο του τμήματος. 

• Η εισήγηση για τις απαιτούμενες ποσότητες καυσί¬ 
μων, λιπαντικών κλπ. 

• Η τήρηση για κάθε αυτοκίνητο ή μηχάνημα καρτέλας 
στην οποία σημειώνει όλες τις επισκευές και τα ανταλλα¬ 
κτικά που τοποθετούνται στο καθένα. 

Ε. Γ ραφείο Ύδρευσης - Αποχέτευσης 

Ως προς τα θέματα ύδρευσης: 

Τηρεί και εφαρμόζει τον ειδικό κανονισμό ύδρευσης 
του Δήμου και ειδικότερα: 

• Παρακολουθεί και ρυθμίζει σε συνεργασία με την Νο¬ 
μική Υπηρεσία του Δήμου, τα ιδιοκτησιακά του θέματα και 
θέματα χρήσης του δικτύου, σύμφωνα με τις ισχύουσες 
διατάξεις του νόμου, τις εκδοθείσες ή εκδιδόμενες για το 
σκοπό αυτό ειδικές κανονιστικές αποφάσεις των αρμο¬ 
δίων οργάνων και τα οριζόμενα στον κανονισμό ύδρευ¬ 
σης του Δήμου. 

• Εφαρμόζει τα οριζόμενα στον κανονισμό ύδρευσης, 
για την υδροδότηση των ενδιαφερομένων κατοίκων της 
πόλης. 

• Ενεργεί για την καταμέτρηση του καταναλισκόμενου 
ύδατος από κάθε υδρευόμενο χωριστά, ενημερώνει τις 
σχετικές καρτέλες του Δήμου και υδρολήπτη, συντάσσει 
τους βεβαιωτικούς πίνακες της δαπάνης που αντιστοιχεί 
στον καθένα. 

• Εκδίδει τους σχετικούς λογαριασμούς οφειλετών 
τους οποίους μαζί με τους ως άνω βεβαιωτικούς πίνακες 
τους διαβιβάζει έγκαιρα στην Ταμειακή Υπηρεσία για τα 
περαιτέρω. 

• Εισηγείται στον δήμαρχο μέτρα για την ευχερέστερη 
και ταχύτερη αντιμετώπιση των αναφερομένων στην Υπη¬ 
ρεσία Ύδρευσης. 

• Εκτελεί έργα συντήρησης του δικτύου. 

• Συγκεντρώνει και συντάσσει τα δικαιολογητικά κατα¬ 
βολής δαπανών που προέρχονται από την εκτέλεση ερ¬ 
γασιών εγκατάστασης παροχών, αντικατάστασης μετρη¬ 
τών, επανασυνδέσεις κλπ. από μέρος των υδρευμένων 

• Εισηγείται στο Δημοτικό Συμβούλιο την έγκριση των 
μεταβολών που πρέπει να επέλθουν στους σχετικούς πί¬ 
νακες οφειλετών μετά από διαπίστωση σφαλμάτων ή 
προμηθεύεται τα αναγκαία υλικά για την επέκταση, τη συ¬ 


ντήρηση και την ομαλή λειτουργία του δικτύου, σύμφωνα 
με τις ειδικές διατάξεις του νόμου, φυλάσσει αυτά και πα¬ 
ρακολουθεί χρεωπιστωτικά την χρησιμοποίησή τους. 

• Εισηγείται, ύστερα από συνεννόηση με την Νομική 
Υπηρεσία του Δήμου, τη λήψη των αναγκαίων μέτρων, 
όταν παρακωλύεται η λειτουργία των εγκαταστάσεωντου 
δικτύου ύδρευσης ή προξενούνται βλάβες από τρίτους. 

• Οφείλεται να έχει αποτυπώσει πλήρως σε χάρτη το δί¬ 
κτυο, τις βάνες και ότι άλλο είναι απαραίτητο για τη συ¬ 
ντήρηση του και είναι υπεύθυνο για την πρόσληψη κάθε 
τυχόν μόλυνσης αυτού. 

• Φροντίζει για το κατάβρεγμα και το πλύσιμο των οδών 
κατά τους θερινούς μήνες και όσες φορές τούτο κρίνεται 
αναγκαίο λόγω ειδικής χρήσης (λαϊκές αγορές, εμπορο- 
πανηγύρεις κλπ). 

• Εφαρμόζει το ωράριο εργασίας, των υπαγομένων σ’ 
αυτό εργατοτεχνικών και υπαλλήλων. 

• Φροντίζει για την εξασφάλιση της καταλληλότητας 
του χρησιμοποιούμενου για πόση νερού και τον συναφή 
έλεγχο του από το Γενικό Χημείο του Κράτους. 

• Για την έγκαιρη ενημέρωση για τις βλάβες του δικτύ¬ 
ου και την επισκευή τους, λειτουργεί επικοινωνιακό σύ¬ 
στημα με την ευθύνη του Προϊσταμένου της Υπηρεσίας. 

• Ως προς τα θέματα αποχέτευσης: 

• Τηρεί και εφαρμόζειτη διαδικασία δημοπράτησης και 
εκτέλεσης των έργων αποχέτευσης, σύμφωνα με το Νό¬ 
μο. 

• Παραλαμβάνει και διεκπεραιώνει τις αιτήσεις των εν¬ 
διαφερομένων με τα συνοδεύοντα αυτές δικαιολογητικά. 

• Συγκεντρώνει τα απαραίτητα στοιχεία για την επιμέ¬ 
τρηση και παραλαβή των έργων και τον καταλογισμό της 
δαπάνης σε βάρος των υπόχρεων. 

• Συντάσσει τους αρχικούς και οριστικούς πίνακες κα¬ 
ταβολής της δαπάνης και επιμελείται τη βεβαίωσή τους 
από το Δημόσιο Ταμείο. 

• Εκδίδει τις οίκοθεν εντολές προς το Δημοτικό Ει- 
σπράκτορα για την είσπραξη των προβλεπομένων από 
τον Νόμο ποσοστών υπέρ του Δήμου και υπέρ της ΕΥ- 
ΔΑΠ. 

• Επισημαίνει τις ελλείψεις και τις ανάγκες αποχέτευ¬ 
σης, σε όλο το φάσμα αυτής (ακάθαρτα, όμβρια, βόθροι, 
βυτιοφόρα, αντλήσεις, εκκενώσεις, ρέματα, καλύψεις, 
επιδώσεις, καταπατήσεις κλπ) και αναλόγως ενεργεί είτε 
για την ενημέρωση των αρμοδίων υπηρεσιών, είτε για τη 
λήψη μέτρων απ’ ευθείας από τον Δήμο. 

• Ενημερώνει την ΕΥΔΑΠ για τις εξωτερικές διακλαδώ¬ 
σεις (συνδέσεις ακινήτων με το αποχετευτικό δίκτυο). 

• Εκδίδει τις άδειες για την από τρίτους εκτέλεση δια¬ 
φόρων εργασιών επί των δημοτικών οδών, πλατειών και 
γενικά κοινοχρήστων χώρων (τομές οδοστρωμάτων) για 
την τοποθέτηση, επισκευή, διαρρύθμιση ή συντήρηση 
εγκαταστάσεων αποχέτευσης. 

• Τηρείχωριστό αρχείο των μελετώντης αρμοδιότητας 
του και των δικτύων αποχέτευσης της πόλης. 

• Ενημερώνει ανελλιπώς, ώστε σε κάθε στιγμή να 
υπάρχει πλήρης παράσταση των τηρουμένων από την 
υπηρεσία στοιχείων. 

• Γνωμοδοτεί σε κάθε περίπτωση τροποποίησης μελέ¬ 
της αποχέτευσης, αν κατά την εκτέλεση συναφών έργων 
διαπιστωθεί τέτοια ανάγκη. 

• Συντάσσει και χορηγεί βεβαιώσεις που έχουν σχέση 
με το αποχετευτικό δίκτυο του Δήμου, τηρουμένων για 
την εξουσιοδότηση της σχετικής διαδικασίας του Νόμου. 

• Μεριμνά για την από τους υπόχρεους πλήρη αποκα¬ 
τάσταση των τομών που εκτελέστηκαν και των φθορών 
που έγιναν σε βάρος των οδών και πεζοδρομίων, επιβλέ¬ 
πει τις εργασίες αυτές και εισηγείται τη λήψη των επιβαλ- 
λομένων μέτρων κατά των αρνουμένων ή εκτελούντων 
αυτές με πλημμέλεια, εφόσον αυτές εκτελέστηκαν σε έρ¬ 
γα αποχέτευσης. 

ΑΥΤΟΤΕΛΕΙΣ ΥΠΗΡΕΣΙΕΣ 

1. Γραφείο Δημάρχου 

Διεξάγει κάθε υπηρεσία που αναθέτει ο Δήμαρχος στο 
Γ ραφείο αυτό και η οποία δεν ανήκει στην αρμοδιότητα 
των υπολοίπων Υπηρεσιών του Δήμου. Παραλαμβάνειτην 
εισερχόμενη αλληλογραφία, την αποσφραγίζει και την 
θέτει υπόψη στον Δήμαρχο για χαρακτηρισμό με την μο¬ 
νογραφή του σύμφωνα με το περιεχόμενο στην αντίστοι¬ 
χη Διεύθυνση. 

Ενεργεί την προσωπική αλληλογραφία του Δήμου. 

Καθορίζει τις ημέρες και τις ώρες που ο Δήμαρχος θα 
δέχεται τις Επιτροπές, πολίτες και τους υπηρεσιακούς 
παράγοντες του Δήμου. 

Τηρεί βιβλία συνεντεύξεων του Δημάρχου και συνε¬ 
δριάσεων των Επιτροπών και Συμβουλίων στα οποία με¬ 
τέχει αυτός και τα ενημερώνει πάνω στα θέματα που συ- 
ζητούνται. 

Τηρεί πρωτόκολλο όλων των εγγράφων που εισέρχο¬ 
νται και εξέρχονται από το γραφείο του. 

2. Γ ραφείο Επικοινωνίας και Εξυπηρέτηση Πολίτη 

Επεξεργασία, κατάρτιση, εισήγηση και εκτέλεση προ¬ 
γραμμάτων προβολής του έργου και των υπηρεσιών που 
παρέχει ο Δήμος. 

Σχεδιασμός, εισήγηση και εφαρμογή προγραμμάτων 
ενημέρωσης των πολιτών για τις επιδιώξεις, στόχους και 
υπηρεσίες του Δήμου με γενικό στόχο τη δραστηριοποίη- 
ση των πολιτών στην προσπάθεια των τοπικών συ μφερό- 
ντων. 

Σχεδιασμός, εισήγηση και εφαρμογή προγραμμάτων 
ενημέρωσης των ξένων ή γενικά των διερχομένων από 
τον Δήμο. 

Παρακολούθηση δημοσιεύσεωντου τύπου ή εκπομπών 
στα Μέσα μαζικής Επικοινωνίας και μέριμνα για την ανά¬ 
λογη προάσπιση των συμφερόντων του Δήμου και την 
προετοιμασία ανάλογων δημοσιεύσεων. 

Επιμέλεια ενημερωτικών εκδόσεων ή εκπομπώντου Δή¬ 
μου, επεξεργασία υλικού, σχεδιασμός, εισήγηση και 
εφαρμογή Προγραμμάτων διανομής τους. 

Οργανωτική προετοιμασία και οργανωτική υποστήριξη 
ενημερωτικών συνεδρίων, συνελεύσεων και γενικά εκδη¬ 
λώσεων του Δήμου. 

Μέριμνα για την παροχή οποιοσδήποτε πληροφορίας 
για τις δραστηριότητες καιτις υπηρεσίες του Δήμου όταν 
ζητείται από τους πολίτες. 

Τήρηση πληροφοριακού αρχείου, δημοσιεύσεων ή εκ¬ 
πομπών που αφορούν το Δήμο, καθώς και των σχετικών 
απαντήσεων. 

Τήρηση πληροφοριακού αρχείου τοπικών φορέων (Αρ¬ 
χές, Δημόσιες Υπηρεσίες, Σωματεία, Προξενεία, Ιδρύμα¬ 
τα κλπ). 

Ενημερώνει τους πολίτες για τα δικαιώματα τους και τις 
ενέργειες που απαιτούνται για την διεκπεραίωση των 
υποθέσεων τους και τους εφοδιάζει με τα απαραίτητα 
πληροφοριακά στοιχεία και τα διαθέσιμα έντυπα. 

Κατευθύνει τους πολίτες στην διεκπεραίωση των υπο¬ 


θέσεων τους συμβουλεύει για την καλύτερη αντιμετώπι¬ 
ση των προβλημάτων τους και τους ενημερώνει για την 
πορεία τους. 

Κατευθύνει και οργανώνει την επικοινωνία των πολιτών 
με τις Υπηρεσίες (Διευθύνσεις, Τμήματα, Γραφεία) του 
Δήμου. 

Ενημερώνει, με τα μέσα μαζικής ενημέρωσης και κάθε 
άλλο πρόσφορο μέσο τους πολίτες για τα νέα μέτρα που 
αποφασίζονται κάθε φορά. 

Δέχεται υποδείξεις και προτάσεις για αλλαγές, που 
συμβάλλουν στη βελτίωση της λειτουργίαςτου Δήμου και 
στη λήψη μέτρων που τους αφορά, αποσκοπώντας έτσι 
με τις ρυθμίσεις αυτές στην ενεργοποίηση του πολίτη μέ¬ 
σα από αυτήν την διαδικασία, δίνοντας του τη δυνατότη¬ 
τα να μετέχει με τις δικές του ιδέες - προτάσεις και τη δη¬ 
μιουργική του φαντασία στο «κοινωνικό γίγνεσθαι « και 
στη γενικότερη προσπάθεια σχεδιασμού για την ανάπτυ¬ 
ξη· 

Υποχρεούται να εφοδιάζει μετά απαραίτητα πληροφο¬ 
ριακά έντυπα, αιτήσεις κλπ. και να παρέχει κάθε διευκό¬ 
λυνση για την άμεση ενημέρωση και εξυπηρέτηση των πο¬ 
λιτών. 

Είναι αυτονόητο, ότι το γραφείο Επικοινωνίας και Πλη¬ 
ροφόρησης του Πολίτη δεν υποκαθιστά σε καμία περί¬ 
πτωση τις αρμόδιες Υπηρεσίες του Δήμου στα αντικείμε¬ 
νά τους, αλλά υποβοηθάει το έργο τους και εξυπηρετεί 
τον πολίτη. 

3. Γ ραφείο Εθιμοτυπίας, Δημοσίων Σχέσεων και Δημο¬ 
τικής Μέριμνας 

Επιμελείται για την οργάνωση γενικά, τελετών, δεξιώ¬ 
σεων και γευμάτων. 

Επιμελείται για την διοργάνωση, την υποδοχή, φιλοξε¬ 
νία και ξενάγηση ξένων προσωπικοτήτων ή και ομάδων 
ημεδαπών και αλλοδαπών. 

Επιμελείται όλων των διαδικασιών μεταβάσεως στο 
Εξωτερικό Δημοτικής αντιπροσωπείας, (Δημάρχου, Συμ¬ 
βούλων, Υπηρεσιακών Παραγόντων). 

Αναπτύσσει και καλλιεργεί τις σχέσεις τεχνικής και επι¬ 
στημονικής συνεργασίας με Πανεπιστημιακά κλπ. Ιδρύ¬ 
ματα και φορείς του Εσωτερικού και του Εξωτερικού, 
Κρατικές Υπηρεσίες, Νομικά Πρόσωπα, Επιχειρήσεις και 
Οργανισμούς πάσης φύσεως. 

Προωθεί και αναπτύσσει τις σχέσεις συνεργασίας με 
αδελφοποιημένες ή προς αδελφοποίηση πόλεις του εξω¬ 
τερικού. 

Μεριμνά για την τεχνική και επιστημονική υποστήριξη 
της Δημοτικής δράσεως στο Εσωτερικό και Εξωτερικό 
και εξασφαλίζει την αξιοποίηση των εργασιών των πάσης 
φύσεως Συνεδρίων, στα οποία μετέχει ο Δήμος. 

Επιμελείται τις διαθέσεωςτης Μπάντας και του σημαιο¬ 
στολισμού των χώρων. 

Οργανώνει εορτές μεταξύ των υπαλλήλων, με σκοπό τη 
σύσφιξη των σχέσεων. 

Τηρεί φωτοαντιγραφικό και άλλο υλικό σε Αρχείο. 

Επιμελείται και διενεργεί τους Πολιτικούς Γάμους. 

Ασχολείται με την καταγραφή των ενδεών, απόρων 
αστέγων (δημοτών) και γενικώς των χρηζόντων υλικής 
βοήθειας δημοτών και φροντίζει για τη σίτιση, στέγαση, 
παροχή τροφίμων, ενδύσεως καθώς και την κατά το δυ¬ 
νατόν οικονομική στήριξη των σε συνεργασία με την Ιερά 
Μητρόπολη Μεσογαίας. 

Επιμελείται σε συνεργασία με την Εκκλησία για την λει¬ 
τουργία της Τράπεζας Τροφίμων, ενδύσεως κ.λπ. 

Ενεργεί σε συνεργασία με την Εκκλησία για την Οικονο¬ 
μική Ενίσχυση και στήριξη ειδικών περιπτώσεων οικονο- 
μικώς αδυνάτων, κυρίως ανικάνων για εργασία δημοτών, 
λειτουργώντας Ταμείο Αλληλοβοήθειας Απόρων. 

Οργανώνει εκδηλώσεις για την Οικονομική στήριξη του 
Ταμείου Αλληλοβοήθειας Απόρων. 

Φροντίζει για την ίδρυση και Λειτουργία Δημοτικών Κα¬ 
τασκηνώσεων όπου θα φιλοξενούνται δωρεάντέκνα από¬ 
ρων οικογενειών καθώς και οικογενειών χαμηλών εισοδη¬ 
μάτων. 

Επιμελείται για την σίτιση και την προσωρινή στέγαση 
εμπεριστάτων Αλλοδαπών που διαβούν στην πόλη μας, 
σε συνεργασία με τους άλλους φορείς. 

Γενικώς προβαίνει σε κάθε εύλογη ενέργεια για την 
αναβάθμιση της ποιότητας ζωής των συνδημοτών που 
χρήζουν βοήθειας. 

4. Γραφεία Νομικού Συμβούλου 

• Παρέχει νομικές υπηρεσίες ή γνωμοδοτήσεις στις 
υπηρεσίες του Δήμου και στα Νομικά Πρόσωπα και ιδρύ¬ 
ματα αυτού μετά από ερωτήσεις των υπηρεσιών. 

• Τηρεί αρχείο γιατις διαδικαστικές αποφάσεις μαζί με 
τα σχετικά βιβλία και στοιχεία για υποθέσεις που διαχει¬ 
ρίζεται. 

• Επίσης τηρεί αρχείο γνωμοδοτήσεων με τα σχετικά 
ευρετήρια. 

• Παραλαμβάνει άλατα εξώδικα και δικαστικά έγγραφα 
που κοινοποιούνται στο Δήμο. 

• Ο δικηγόρος της Νομικής υπηρεσίας παρίσταται ενώ¬ 
πιον των δικαστηρίων για υπεράσπιση των συμφερόντων 
του Δήμου σαν διάδικος. 

• Επίσης παρίσταται στις συνεδριάσει του Δημοτικού 
Συμβουλίου και της Δημαρχιακής Επιτροπής όταν καλεί¬ 
ται για αυτά. 

• Το γραφείο αυτό παρακολουθείτους νόμους, τα Προ¬ 
εδρικά Διατάγματα και Υπουργικές αποφάσεις που έχουν 
σχέση με τη Δημοτική Νομοθεσία και τις αποφάσεις του 
Δημοτικού Συμβουλίου, που αφορούν τη ρύθμιση βασι¬ 
κής σημασίας ζητημάτων του δήμου, τους κανονισμούς 
που ψηφίζονται από τον Δήμο για επιβολή φόρων, τελών, 
δικαιωμάτων κλπ. και τηρεί αρχείο με τα παραπάνω. 

5. Γ ραφείο Ειδικών Συμβούλων, Επιστημονικών Συνερ¬ 
γατών και Ειδικών Συνεργατών 

Οι ειδικοί σύμβουλοι ή επιστημονικοί συνεργάτες και οι 
ειδικοί συνεργάτες ασκούν καθήκοντα επιτελικά και δεν 
έχουν αποφασιστικές αρμοδιότητες οποιοσδήποτε μορ¬ 
φής. 

Παρέχουν συμβουλές και διατυπώνουν εξειδικευμένες 
γνώμες, γραπτά ή προφορικά, για το συγκεκριμένο τομέα 
δραστηριοτήτων του Δήμου, το οποίο έχουν ορισθεί να 
εξυπηρετούν. 

Το συμβουλευτικό τους έργο απευθύνεται προς το δή¬ 
μαρχο, το Δημοτικό συμβούλιο και την Δημαρχιακή Επι¬ 
τροπή, ανάλογα με τις αρμοδιότητες τους. 

Ειδικά οι επιστημονικοί συνεργάτες παρέχουν υπηρε¬ 
σίες μέσα στον κύκλο των γνώσεων τους, σε εξειδικευμέ- 
να επιστημονικά και τεχνικά θέματα, που μπορεί να ανα- 
φέρονται στη διενέργεια ερευνών, εκπόνηση μελετών, 
σύνταξη θέσεων, υποβολή προτάσεων ή εισηγήσεων, 
επεξεργασία και παρουσίαση στοιχείων απαραίτητων για 
την πραγμάτωση των σκοπώντου Δήμου, παροχή επιστη¬ 
μονικής ή τεχνολογικής βοήθειας σε ειδικά θέματα που 
απασχολούν τις οργανωτικές μονάδες του Δήμου, συ¬ 
στηματική παρακολούθηση της επιστήμης και τεχνολο¬ 


γίας στον τομέα της δραστηριότητας τους, τήρηση αρ¬ 
χείου ελληνικών και ξένων βιβλιογραφικών δεδομένων. 

6. Γ ραφείο Ειδικής Υπηρεσίας (δημοτική αστυνομία) 

α. Ελέγχει την τήρηση της καθαριότητας, όπως αυτή κα¬ 
θορίζεται από τις ισχύουσες διατάξεις και από τις εκάστοτε 
εκδιδόμενες αποφάσεις του Δημοτικού Συμβουλίου. 

β. Ελέγχει την κάθε μορφής ρύπανση του περιβάλλο¬ 
ντος. 

γ. Χρησιμοποιεί κάθε νόμιμο μέσο για την συμμόρφωση 
των παραβατών. 

δ. Έχει την ευθύνη για την τήρηση των διατάξεων του 
Κώδικα Οδικής Κυκλοφορίας καθώς και την τήρηση Ειδι¬ 
κών Αστυνομικών Διατάξεων που αφορούν την κυκλοφο¬ 
ρία και στάθμευση των οχημάτων εκτείνεται τόσο στους 
χώρους ελεγχόμενης στάθμευσης όσο και σε χώρους 
εκτός αυτών. 

ε. Ελέγχει την τήρηση των όρων οικοδομήσεως και την 
τήρηση μετά οικοδομικά υλικά των κοινόχρηστωνχώρων. 
Για τον έλεγχο της οικοδόμησης το προσωπικό της Ειδι¬ 
κής Υπηρεσίας δικαιούται να εισέρχεται σε αυλές σε ανε- 
γειρόμενες οικοδομές και πάσης φύσεως κτίσματα σύμ¬ 
φωνα με τις εκάστοτε ισχύουσες διατάξεις και να ελέγχει 
τις άδειες οικοδόμησης και κάθε σχετική άδεια. 

στ. Ελέγχει την αποχέτευση γενικά δηλαδή των παρα¬ 
νόμων συνδέσεων ακινήτων με υδροφόρους αγωγούς ή 
αγωγούς των ακάθαρτων ή βρόχινων νερών καθώς και 
των παρανόμων επεκτάσεων των αγωγών αυτών. 

ζ. Ελέγχει και παρεμποδίζει την επιχωμάτωση ή δόμηση 
της φυσικής ροής χειμάρρων, των νερών που χύνονται 
λύματα βιομηχανιών, βιοτεχνιών, επιχειρήσεων ή οικιών. 
Γ ια τον έλεγχο αυτό το προσωπικό της Ειδικής Υπηρεσίας 
δικαιούται να εισέρχεται σε αυλές και οικήματα πάσης 
φύσεως σύμφωνα με τις ισχύουσες διατάξεις. 

η. Ελέγχει την ρύπανση ή μόλυνση του περιβάλλοντος 
από κάθε πηγή και αιτία, παροδική ή μόνιμη που την προ- 
καλεί. 

θ. Καταγράφει τις διαφημίσεις και τις διαφημιστικές πι¬ 
νακίδες που υπάρχουν στο Δήμο και συντάσσει σχετική 
έκθεση ελέγχου στην αρμόδια υπηρεσία του Δήμου για 
την επιβολή του αναλογούντος τέλους και του νόμιμου 
προστίμου όταν απαιτείται. 

ι. Έχει την ευθύνη για την επιβολή κυρώσεων που προ- 
βλέπονται από τον Νόμο και από σχετικές αποφάσεις του 
Δημοτικού Συμβουλίου, στους παραβάτες των διατάξεων 
που αφορούντην καθαριότητα, την κυκλοφορία και στάθ¬ 
μευση των οχημάτων, την οικοδόμηση, την αποχέτευση, 
τη ρύπανση και τη μόλυνση του περιβάλλοντος, την κα¬ 
τάληψη κοινόχρηστου χώρου και τη διαφήμιση. 

ια. Εισηγείται για τη χορήγηση αδειών εγκατάστασης 
και λειτουργίας ψυχαγωγικών παιχνιδιών που προβλέπο- 
νται από σχετικές διατάξεις. 

ιβ. Κάθε άλλη αρμοδιότητα που θα μεταβιβαστεί στους 
και θα αναφέρεται στη Δημοτική Αστυνομία. 

7. Γ ραφείο χορήγησης αδειών λειτουργίας καταστημά¬ 
των και υγειονομικού ελέγχου. 

Στην αρμοδιότητάτου ανήκουν: 

1. Η παραλαβή των σχετικών αιτήσεων και δικαιολογη- 
τικών για τη χορήγηση αδειών ίδρυσης και λειτουργίας 
όλων των καταστημάτων - επιχειρήσεων και χρησιμοποί¬ 
ησης κοινόχρηστωνχώρων, που οι όροι λειτουργίας τους 
καθορίζονται από υγειονομικές διατάξεις. 

2. Η ευθύνη του ελέγχου όλων των δικαιολογητικών για 
την πληρότητα του φακέλου. 

3. Η συνεργασία με τις αρμόδιες υπηρεσίες για τον 
έλεγχο του δηλωθέντος εμβαδού του καταστήματος ή 
χώρου για τον καθορισμό των αντιστοίχων τελών και φό¬ 
ρων. 

4. Η διαβίβαση των σχετικών δικαιολογητικών στη Δ/νση 
Υγείας για τη σχετική γνωμάτευση και η διαβίβαση του 
φακέλου με όλα τα δικαιολογητικά στο Δημοτικό Συμβού¬ 
λιο για λήψη απόφασης μετά την επιστροφή τους. 

5. Η φροντίδα για κλήση των κατόχων αδειών που έχουν 
προβεί σε - 3 παραβάσεις αστυνομικών και άλλων διατά¬ 
ξεων για κατάθεση απόψεων τους πριν την επιβολή ποι¬ 
νής από το Δημοτικό Συμβούλιο. 

6. Η φροντίδα για την αφαίρεση άδειας ή ακύρωση άδει¬ 


ας λειτουργίας καταστήματος μετά την σχετική απόφαση 
του Δημοτικού Συμβουλίου. 

ΑΚΡΟΤΕΛΕΥΤΙΑ ΔΙΑΤΑΞΗ 

Απάτην ψήφιση του ΟΕΥπροκαλείται δαπάνη σε βάρος 
του Δημοτικού Προϋπολογισμού ποσού δραχμών 
174.356.000. 

Η παρούσα να δημοσιευθεί στην Εφημερίδα της Κυ- 
βερνήσεως. 

Παλλήνη, 25 Οκτωβρίου 2001 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




